گومانی گه‌وره له ڕه‌فتاره‌کانی پالودان ڕاسموس هه‌یه، كه ته‌نها تاکێکی نه‌خۆش به‌وشێوه‌یه چ بیر ده‌کاته‌وه و چ مامه‌ڵه‌ش ده‌کات. من خودی خۆم کۆمه‌ڵێک سیمپتۆمی ئه‌نتی سۆسیال و پارانۆید له پالوداندا ده‌بینم، لێ قووتکردنه‌وه‌ی دیاگنۆزه‌یه‌ک له‌سه‌ری، پێویستمان به‌وه‌یه، که له نزیکه‌وه دیداری پالودان بکه‌ین. من تاکه که‌س نیم، که گوومان له نه‌خۆشبوونی پالودان ده‌که‌م، به‌ڵکوو خه‌ڵکانی تر زۆرن. پالودان به ته‌نها دژایه‌تیی ئیسلام ناکات، به‌ڵکوو دژایه‌تیی مرۆڤایه‌تیی ده‌کات. پالودان وێڕای ئه‌وه‌ی ڕه‌چه‌ڵه‌کێکی سوێدیی هه‌یه، لێ له دانمارک ده‌ژیی و پێیوایه، که ته‌نها دانمارکیی بۆی هه‌یه له دانمارک بژیی. پالودان پێیوایه، نه‌ک ئه‌گه‌ر خۆت، به‌ڵکوو ئه‌گه‌ر دوو نه‌وه‌ی پێش خۆشت له دانمارک له‌دایک بووبێت، ئه‌وا هه‌ر مافی ئه‌وه‌ت نییه، که له دانمارک بژییت. ئیدی عه‌ره‌بیت، فارسیت، ئه‌ڵمانیت، ئینگلیزیت یان هه‌ر باکگراوندێکی ترت هه‌بێت.\nناوه‌ڕاستی خۆرهه‌ڵات و ئه‌وروپا، وڵاتانی ئیسلام و ئه‌وروپا له دیموکراتییدا جیاوازییان ده‌رده‌که‌وێت. من خۆم له وڵاته ئیسلامییه‌کان ده‌گه‌م، چونکه ئه‌وان ناتوانن هیچ سوودێک له دیموکراتیی ببینن و ئایدیایه‌کی بێکه‌ڵکه بۆیان. به‌ڵام ئه‌وه‌ی تێناگه‌م ئه‌وه‌یه، که بۆچیی ڕه‌وه‌ندی وڵاته ئیسلامییه‌کان ئه‌وروپا به‌جێناهێڵن و ناگه‌ڕێنه‌وه زێدی خۆیان؟ بۆچیی خۆیان تووشی ئه‌و ئازاره ڕۆحییه ده‌که‌ن له ئه‌وروپادا دێته سه‌رڕێگایان؟ بۆچیی له‌بری ئه‌وروپا ناچن بۆ سعودی عه‌ره‌بیی؟ بۆچیی ناچن بۆ ئێران؟ بۆچیی ناچن بۆ میسر یان پاکستان؟ بۆچیی دێن بۆ ئه‌وروپای دیموکراتیی؟\nله ئه‌وروپای دیموکراتییدا ڕێگا به تۆ ده‌درێت، که کتێبێک بسووتێنیت، ئیدی ڕۆمانێکه، کتێبێکی زانستییه، ئینجیله یان قورئان هیچ له باسه‌که ناگۆڕێت، به‌مه‌رجێک کتێبه‌که هی خۆت بێت، واتا خۆت کڕی بێتت، نه‌ک کتێبی که‌سێکی تر بسووتێنیت. واتا ده‌چیته کتێبخانه‌یه‌که‌وه کتێبێک ده‌کڕیت و دێیته ده‌ره‌وه ده‌یسووتێنیت یان ده‌یدڕێنیت، له‌مه‌دا ئازادیت. هه‌ربۆیه یاسایه‌ک نییه بۆ ئه‌وه‌ی پالودان بگرێت له‌سه‌ر ئه‌وه‌ی کتێبێکی سووتاندووه. لێ ئیسلامه‌کانی جیهان و سوێدن له‌مه ناگه‌ن. وه‌ک وتم، ئه‌وان نازانن چیی له دیموکراتیی بکه‌ن، چونکه ئایدیایه‌کی بێکه‌ڵکه.\nکاره‌سات لێره‌دا ئه‌وه‌یه، که ئیسلامه‌کانی سوێدن له‌به‌رانبه‌ر سووتاندنی کتێبێکدا خه‌ریکن وڵاتێک ده‌سووتێنن. ئه‌م هه‌موو تووندوتیژییه‌ی دژ به پۆلیس ده‌کرێت، مه‌گه‌ر له شه‌قامه‌کانی به‌غداد و کابولدا بوونی هه‌بێت. بیهێنه به‌رده‌می خۆت، کچه‌که‌ت یان کوڕه‌که‌ت پۆلیسه و له‌به‌ر بێئه‌قڵییه‌کانی پالودان و ئیسلامییه‌کانی سوێدن ده‌بێت بچێت ئارامیی شار بپارێزێت، لێ گه‌نجێکی ئیسلام به‌ردێکی گه‌وره‌ی ده دوانزده کیلۆیی هه‌ڵده‌گرێت و ده‌یگرێته پۆلیسه‌کان و به‌ر ڕانی کچه پۆلیسه‌که‌ت یان کوڕه پۆلیسه‌که‌ت ده‌که‌وێت و ده‌یشکێنێت. تاوانی کچه‌که‌ت یان کوڕه‌که‌ت چییه، که ڕانی بشکێنن؟


تۆڕە کۆمەڵایەتییەکان و حوکمی بە کافر زانینی سەلمان ڕۆشدیهه واڵده ری ئال و به ێت (ع)\nFebruary 14, 2021 - 5:41 PM کۆدی هه واڵ : 1115334 سه ر چاوه : Mehrnews Link:\nبه پیی هه وال ده ریی ئالو به یت(ع) ـ ابنا ـ ئەمڕۆ ساڵرۆژی ڕاگەیاندنی حوکمی مێژوویی ئیمام خومەینی لە سەر بە کافر زانینی سەلمان ڕۆشدی، نووسەری هیندی- بریتانیاییە. "ئایە شەیتانییەکان" ناوی ئەو کتێبەیە لە لایەن سەلمان ڕۆشدیەوە لە ڕەزبەری 1367 بڵاو بووەوە و ناڕەزایی زۆری لێ کەوتەوە. موسوڵمانەکان لە وڵاتانێکی وەکوو پاکیستان، کانادا، مێسر و هێند وێرای کۆبوونەوەی ناڕەزایی، ئاگریان لەو کتێبفرۆشیانەی بەردا کە ئەو کتێبەیان بڵاو دەکردەوە.\nئیسا پاش تێپەڕبوونی زیاتر لە 30 ساڵ لەو ڕووداوە، تێگەیشتنی قووڵی ئیمام لە گرینگی ئەو بابەتە سەلمێندراوە. ئیمام لەو باسەدا نەک تەنیا سەلمان ڕۆشدی، بەڵکوو هەموو ئەو کەسانەی دەبینی کە بۆ هێرش کردنە سەر بڕوا ئایینییەکانی موسوڵمانان، ڕاسپاردەیی خۆیان بەڕێوە دەبرد.\nلە حوکمە میژووییەکەی ئیمامدا نووسراوە: "نووسەری کتێبی ئایە شەیتانییەکان کە دژی ئیسلام و قورئان و پێغەمبەری ئیسلام نووسراوە و هەروەها ئەو کەسەی سەرەڕای ئاگادار بوون لە ناوەرۆکی کتێبەکە، چاپی کردووە، حوکمی سێدارەیان لە سەرە. داوا لە موسوڵمانان دەکەم لە هەر شوێنێک ئەوانەیان دۆزییەوە، خێرا لە سێدارەیان بدەن تاکوو هیچ کەسێکیتر نەوێرێ دژی شتە پیرۆزەکانی ئەم ئایینە شتێک بڵێت".\nچالاکانی تۆڕە کۆمەڵایەتییەکان بەرگری لە حوکمە مێژووییەکەی ئیمام خومەینی بکەن\nئەمڕۆ پاش تێپەڕبوونی زیاتر لە 30 ساڵ کەشی مەجازی دەرفەتێکی ڕەخساندووە بۆ ئەوەی ئەم بابەتە بە باشی لێک بدرێتەوە و بە کەڵک وەرگرتن لەم دەرفەتە دەکرێ بۆ بەڕێوە بردنی ئەم حوکمە چالاکی زۆر بکرێت. کەوابوو ئێستا هەندێ کەس ناتوانن بڵێن بە بوونی یاسا نێونەتەوەییەکان ناکرێ ئەو حوکمە جیبەجی بکرێت چونکوو بە هەندێ چالاکی دەتوانین بەرگری لە حوکمە مێژووییەکەی ئیمام خومەینی بکەین.\nئەو کارانەی کە وڵاتە ڕۆژاواییەکان دژی کۆمەڵگای ئیسلامی دەیکەن، لە ڕاستیدا دەستدرێژی بۆ سەر مافی موسوڵمانەکانە و دژایەتی یاسا نێونەتەوەییەکان و مافی مرۆڤ دێتە ئەژمار. بۆیە لە بەڕێوە بردنی حوکمە ئیسلامییەکان نابی درەنگ بکەین و بە هۆی ئەوەی کە حوکمی مێژوویی ئیمام خومەینی شەڕی فەرهەنگی نێوان ئیسلام و دوژمنانی ئیسلامە، نابێ کۆمەڵگای ئیسلامی و بەرپرسان چاوپۆشی لێ بکەن. گەر ئەمڕۆ دەبینین ئەو کارانە دووپات دەبنەوە و بێ ڕێزی دەکرێتە بایەخ و شتە پیرۆزەکانی موسوڵمانەکان بە هۆی چاوپۆشی لە بەڕێوە بردنی ئەو حوکمەیە.\nسەلمان ڕۆشدی پاش دەرکردنی ئەو حوکمە لە لایەن ئیمام خومەینییەوە، ماڵی خۆی لە لەندەن بە جێ هێشت و لە ماوەی پێنج مانگدا 57 جار شوێنی نیشتەجێ بوونی خۆی گۆڕی. چالاکانی کەشی مەجازی دەتوانن ئەم مژارە زۆرتر بخەنە بەرچاو و باسی لە سەر بکەن بۆ ئەوەی هەموو جیهان لەم دەستدرێژییە تێبگەن.


◄ Result: Found 1.776, page 1 of 178 Items per page: 🗐 1 🗐 5 🗐 10 🗐 25 🗐 50 🗐 100\n👁 This item has been viewed 15,743 times\nنووسەر: د.یاسین عەبدلکەریم بکار (پزیشکی دەروونی) [ More... 👁] ✖ ✖ 1 1 ✔ 99% ✍ Z.S. 12-3-2020 10:29:42\n👁 This item has been viewed 1,579 times\n👁 This item has been viewed 15,865 times\n📕 1001 ڕێگا بۆ ئارامگرتن Library\n📅 Added on Jul 8 2019 10:26AM\n👁 This item has been viewed 1,254 times\nنووسینی: حسێن مەحمود هەڵەبجەی  [ More... 👁] ✖ ✖ 1 3 ✔ 98% ✍ Z.S. 8-7-2019 10:26:30\n📕 1001 ڕێگا بۆ بەختەوەری Library\nنووسینی: حسێن مەحمود هەڵەبجەی  [ More... 👁] ✖ ✖ 1 2 ✔ 99% ✍ Z.S. 8-7-2019 10:26:30\n📕 1001 ڕێگا بۆ سەرکەوتن Library\n👁 This item has been viewed 971 times\nنووسینی: حسێن مەحمود هەڵەبجەی  [ More... 👁] ✖ ✖ 1 0 ✔ 98% ✍ Z.S. 8-7-2019 10:26:30\n📕 1001 ڕێگا بۆ متمانە Library\nنووسینی: حسێن مەحمود هەڵەبجەی  [ More... 👁] ✖ ✖ 1 1 ✔ 99% ✍ Z.S. 8-7-2019 10:26:30\n📊 Statistics Articles 378,740


ئایا جلی تەسک کاریگەری لەسەر توانای وەچەخستنەوەی پیاوان هەیە ؟\nبە گوێرەی توێژینەوەیەک کە لە زانکۆکانی ئەمریکا ئەنجامداراوە دەرکەوتووە کە جلی ژێرەوەی پیاوان بەتایبەت ئەو جۆرانەی کە زۆر تەسکن وەکو شۆرتی (سترێج) کاریگەریی لەسەر لاوازی جوڵەی سپێرم و کەمی سپێرم دەبێت .\nئەو توێژینەوەیەک کە لە زانکۆ هارڤارد ئەنجامدراوە، دەریخستووە کە جلی ژێرەوەی پیاوان بەتایبەت ئەو جۆرانەی کە زۆر تەسکن وەکو (سترێج) speedo کاریگەریی لەسەر لاوازی جوڵەی سپێرم و کەمی سپێرم دەبێت .\nماڵپەڕی تەلەگراف ئاماژەى بەوەکردووە ، توێژەرەکان پشتیان بە ٦٥٦ نمونەی تۆویی پیاوان بەستووە، ئەو پیاوانەی کە جلی ژێرەوەیان تەسکە دەرکەوتووە ڕێژەی ئەو زیندەوەرانەی لەناو سپێرمیاندا هەیە بە ڕێژەی لە سەدا ١٧ بە بەراورد بەو پیاوانەی ئەو جۆرە جلانە ناپۆشن کەمدەبێتەوە .\nهەر بە پێی توێژینەوەکە جوڵەی ئەو جۆرە زیندەوەرانە لە سپێرمی ئەو پیاوانەی کە جلی فراوان لە ژێرەوە "boxers" لەپێدەکەن بە ڕێژەی لە سەدا ٣٣ زیاترە .\nیەکێک لە توێژە بەشداربووەکان بەناوی ئالارکۆن دەڵێت "جلی ژێرەوەی فراوان کاریگەریی لەسەر ئەرکی سپێرمەکان دەبێت، بەتایبەت کاتێک جلەکە تەسک بێت جوڵەی سپێرمەکان کەمتر دەبێت و کەمتر دەتوانن دیواری هێلکەدان ببڕن ".\nئەم توێژینەوەیە بە پشتبەستن بە توێژینەوەکانی پێشتر ئاشکرایدەکەن، ئەو جۆرە جلانە کاریگەریی لەسەر هۆڕمۆنی نێرینە دەبێت و زیان بە زیندەوەری ناو سپێرمەکان دەگەیەنێت .


لڤین - ویکیپیدیا، ئینسایکڵۆپیدیای ئازاد\nلڤین دامەزراوەیەکی سەربەخۆی ڕۆژنامەوانییە و بارەگای سەرەکی لە شاری سلێمانییە. لە ساڵی ٢٠٠٩ دامەزراوە. دامەزراوەی لڤین لە سێ بەشی سەرەکی پێک دێت. گۆڤاری لڤین، گۆڤارێکی سەربەخۆی سیاسییە و ١٠ ڕۆژ جارێک بە زمانی کوردی دەردەچێت. گۆڤاری لڤینی نوێ، گۆڤارێکی کۆمەڵایەتیی ھونەرییە، مانگانە دەردەچێت. ماڵپەڕی لڤینپرێس، ماڵپەڕێکی ھەواڵییە.\nلڤین وەکو دامەزراوەیەکی ڕۆژنامەوانی سەربەخۆ لە ھەرێمی کوردستان، یەکەمین دەزگایە کە خاوەنی پەیمانی شەرەفکاری ڕۆژنامەوانی ھەیە و لە ساڵی ٢٠٠٦ەوە ئەو پەیمانەی بڵاوکردۆتەوە و پێکھاتووە لە کۆمەڵێک بنەمای ئیتیکی و ھەموو ڕۆژنامەنووسەکانی دەزگاکە پێیەوە پابەندن وەکو وردی لە ھەواڵ و زانیاری، پاراستنی سەرچاوەی زانیاری و بڵاونەکردنەوەی بابەتێک کە لە ڕاستی و دروستی زانیارییەکانی دڵنیا نەبن.\n١ گۆڤاری لڤین\n٢ لڤینی نوێ\n٣ ماڵپەڕی لڤین\nوتاری سەرەکی: لڤین (گۆڤار)\nگۆڤاری لڤین گۆڤارێکی سەربەخۆ و ئازاد و ئەھلییە، پشت بە داھاتی خۆی دەبەستێت لە ڕێگەی بەشداریکردن لە پڕۆسەی بەرھەمھێنان و قازانجەوە. جەختیش لەسەر بەدواداچوونی ڕووداو و گۆڕانکارییەکان دەکاتەوە و گەیاندنی زانیاریی ورد و دروست بە شێوەیەکی بێلایەن و بە پەیڕەوکردن لە بنەماکانی ئیتیکی ڕۆژنامەوانی، بە ئامانجی بەشداریکردن لە پڕۆسەی کامڵکردنی چەمکی (ھاوڵاتیبوون) و چەسپاندنی سیستەمێکی دیموکراسی و شەفافییەت لە بەڕێوەبردنی دامەزراوە دەوڵەتی و حکومی و تایبەتییەکاندا. لە ساڵی ٢٠٠٢ ستافی گۆڤاری لڤین ھەڵسان بە دامەزراندنی دامەزراوەیەکی ڕۆژنامەوانی بە ناوی لڤین و گۆڤاری لڤین بووە بەشێک لە دامەزراوەکە.\nوتاری سەرەکی: لڤینی نوێ (گۆڤار)\nلڤینی نوێ، گۆڤارێکی کۆمەڵایەتیی ھونەرییە، مانگی جارێک دەردەچێت.\nوتاری سەرەکی: لڤینپرێس (ماڵپەڕ)\nماڵپەڕێکی گشتیی ھەواڵییە، ھەواڵی ڕۆژانە و ئەو بابەت و دیمانانەی کە لە گۆڤاری لڤین و لڤینی نوێدا ئەنجام دەدرێت، تیایدا بڵاودەکرێتەوە.\nوەرگیراو لە «https://ckb.wikipedia.org/w/index.php?title=لڤین&oldid=503125»\nدواجار لە ٠٠:٢٦ی ٢٨ی کانوونی دووەمی ٢٠١٧ دەستکاری کراوە\nئەم پەڕەیە دواجار لە ٠٠:٢٦ی ٢٨ی کانوونی دووەمی ٢٠١٧ نوێ کراوەتەوە.


کڵۆپ: ئێمە شایەنی ئەوە نین ساڵی داهاتوو لە چامپیۆنزلیگ یاری بکەین! - Yariga.net یاریگانێت\nدەستپێك/ئینگڵته‌را/کڵۆپ: ئێمە شایەنی ئەوە نین ساڵی داهاتوو لە چامپیۆنزلیگ یاری بکەین!\nکڵۆپ: ئێمە شایەنی ئەوە نین ساڵی داهاتوو لە چامپیۆنزلیگ یاری بکەین!\nیاریگا- یۆرگن کڵۆپێ ڕاهێنەری لیڤەرپوول تووڕە دەرکەوت لە چاوپێکەوتنی دوای یەکسانبوونە تاڵەکەیان بەرامبەر نیوکاسڵ کاتێک لە خولەکی 92 گۆڵیان لێ تۆمار کرایەوە تەنها پاش دوو خولەک لە ڕەتکردنەوەی گۆڵێکیتر له دژیان لەلایەن ڤارەوە.\nئێستا ڕێدز لە پێگەیەکی تەواو مەترسیداردایە بۆ گەیشتن بە چامپیۆلزیگ وەک تاکە دەستکەوتی ئەم وەرزەیان و کلۆپ لەو بارەیەشەوە بۆ سکای سپۆرتس وتی: “ئەگەر بە شایستەگیی خۆت پێی بگەیت ئەوە شایەنی ئەوەیت، بەڵام ئەوەی ئەمڕۆ لە خۆمانم بینی شایەنی ئەوە نین کە ساڵی داهاتوو لە چامپیۆنزلیگ یاری بکەین.”\nتیمەکەی کڵۆپ پاش هەفتەی 33 بە 54 خاڵ له ڕیزبەندی شەشەمی پریمەرلیگ دێت و، لە ئەگەری بردنەوەی ئیڤەرتۆن لە یارییە دواخراوەکەی، ئەوا ڕێز دێتە خوارەوە بۆ پلەی حەوتەم و شوێنەکەی ئێستایان بۆ کوڕانی کارلۆ ئەنچلۆتی چۆڵ دەکەن.\nچامپیۆنزلیگ لیڤەرپوول یۆرگن کڵۆپ\nتوخێل: شکستەکەی سیتی هەڵەی من بوو\nسەڵاح ژمارەیەکی پێوانەیی لیڤەرپوولی شکاند\nچێڵسی بەرگریکارێک بە پارەیەکی خەیاڵی دەگوازێتەوە


فەرمی: کاڤانی هەردوو یاری چون و گەڕانەوەی چامپیۆنس لیگ یاری ناکات – یاریگانێت\nدەستپێك/ئەوروپا/فەرمی: کاڤانی هەردوو یاری چون و گەڕانەوەی چامپیۆنس لیگ یاری ناکات\nفەرمی: کاڤانی هەردوو یاری چون و گەڕانەوەی چامپیۆنس لیگ یاری ناکات\nسه‌ربه‌ست فایق 2019/02/11\nیاریگانێت- بەهۆی ئەو پێکانەی تووشی هاتووە، ئێدینسۆن کاڤانی لەگەڵ یانەکەیدا گەشتی مانچستەر ناکات بۆ یاری چوونی قۆناغی 16ی چامپیۆنس لیگ. یانە پاریسییەکە بە فەرمی ئەم هەواڵەی یەکلایی کردەوە.\nکاڤانی لە یاری ڕابردوویاندا بەرامبەر بۆردۆ تووشی پێکان هات کە تێیدا هەر خۆی تاکە گۆڵی یاریەکەی تۆمار کرد و دواتر بە ناچاری گۆڕانکاریی پێ کرا.\nدوای پشکنینی لەلایەن دوکتۆرەکانی یانەکەوە بۆ دەرخستنی جۆری پێکانەکەی، بۆیان ڕوون بۆتەوە کە لە ماسولەکانی سمتیدایە، لە هەمان کاتدا پێکانێکیتریشیان بۆ ساغ بۆتەوە کە کشان لە ماسوولکەکانی ڕاستیشیدا هەیە. ئەوەش بۆ مانگێک لە یاریکردنی دادەبڕێت و لای خۆشیانەوە PSG ئەمەیان بڵاو کردەوە.\nلە دەستدانی هێرشبەرە 31 ئۆرۆگواییەکە لە کاتێکدایە کە 16 ئەم مانگە یاری چوون ئەنجام دەدەن و 6ی مانگی داهاتووش یاری گەڕانەوە. بە شێوەیەک حیساباتەکە لەسەر تۆماس تۆخێلی ڕاهێنەر ئاڵۆزتر کرد کاتێک هەر بە هۆی پێکانەوە بە بێ نێیمار هەردوو یاریەکەی مانچستەر یونایتد ئەنجام دەدەن.\nچامپیۆنس لیگ کاڤانی، پاریس\nرۆبن : ئەنفیڵد ناخۆشترین یاریگایە بۆ من!\nریال مەدرید بەبێ سێ یاریزانی رووبەرووی گیرۆنا دەبێتەوە


◄ ئەنجام: 520 تۆمار دۆزرایەوە، لاپەڕە 1 لە 52 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\nبەپێی ئامارێکی بەڕێوەبەرایەتی هاتوچۆی گەرمیان، لەم [ زۆرتر... 👁] ✖ ✖ ✖ 0 0 ✖ 58% ✍ هـ.ب. 7/11/2015 7:57:45 AM\n👁 ئەم بابەتە 11,935 جار بینراوە\nهۆشداریدان بۆ راوەستاندنی ڕاوکردنی ئاسکەکانی سن [ زۆرتر... 👁] ✖ ✖ 0 0 ✔ 91% ✍ س.ئـ. 2/4/2016 9:02:19 AM\nبەشی راگەیاندن و پەیوەندییەکان لە کۆمەڵگەی دەروازە [ زۆرتر... 👁] ✖ ✖ ✖ 0 0 ✔ 95% ✍ هـ.ب. 11/8/2017 11:46:31 AM\n📊 12 هاوڵاتی بەتۆمەتی راوکردن و خەڵوز دروستکردن دەستگیرکراون ئامار و راپرسی\n📅 کاتی تۆمارکردن Sep 21 2015 8:38AM\nبەڕێوەبەری راگەیاندنی بەرێوەبەرایەتی پۆلیسی پاراست [ زۆرتر... 👁] ✖ ✖ ✖ 0 0 ✔ 66% ✍ هـ.ب. 9/21/2015 8:38:16 AM\nبەرپرسێکی کۆمسیۆنی باڵای سەربەخۆی هەڵبژاردنەکان ئا [ زۆرتر... 👁] ✖ ✖ ✖ 0 0 ✔ 91% ✍ هـ.ب. 4/18/2018 11:30:12 AM\n📊 13 تۆمەتبار دەستگیرکران ئامار و راپرسی\n📅 کاتی تۆمارکردن Jun 14 2015 2:41PM\nبەڕێوبەرایەتی پۆلیسی دارستان و ژینگەی پارێزگای سلێ [ زۆرتر... 👁] ✖ ✖ ✖ 0 0 ✔ 81% ✍ هـ.ب. 6/14/2015 2:41:09 PM\nدواڕۆژ، دەشتی ئەنوەر بەڕێوەبەری نەوت و کانزاکانی [ زۆرتر... 👁] ✖ ✖ 16 0 ✔ 99% ✍ هـ.ب. 6/7/2017 10:11:19 AM\n📊 15 هەزار کەس ئازادکراون کە لەسەر زێدەڕۆیی دەستگیرکرابوون ئامار و راپرسی\n📅 کاتی تۆمارکردن Dec 9 2018 4:28PM\nسەرۆکی داواکاری گشتی هەرێم ڕایدەگەیەنێت، ساڵانە ژم [ زۆرتر... 👁] ✖ ✖ ✖ 0 1 ✔ 89% ✍ هـ.ب. 12/9/2018 4:28:58 PM\nدواڕۆژ، کۆچەر عەلی بە پێی ئامارێکی وەزارەتی کارو [ زۆرتر... 👁] ✖ ✖ ✖ 0 1 ✔ 93% ✍ هـ.ب. 8/13/2018 1:54:39 PM


کەوتنی لەنەکاوی ددان؛ دەرکەوتەی نوێی کۆرۆنا\n28/11/2020 06:51 PM\nئەگەرچی زۆرینەی تووشبووانی کۆڤید-19 تەنها چەند رۆژ لەگەڵ ئەم نەخۆشییە بەرەوڕوون، بەڵام هەندێک کەسێک تا چەندین مانگ ئاسەواری ئەم ئازارەیان تێدا دەمێنێتەوە. ناوی ئەم حاڵەتە "کۆڤیدی درێژخایەن"ـە و ئێستا کارناسان سەبارەت بە دەرکەوتەیەکی دیکەی ئەم نەخۆشەییە هۆشداریان داوە و ئەویش کەوتنی لەنەکاوی ددانە. پزیشکانی ددان دەڵێن ئەم ڤایرۆسە لەوانەیە پووک بورووژێنێت و لە ئاکامدا ددانەکان لەق بن و بکەون. بە گوتەی نیۆرک‌تایمز، پاش پۆزەتیڤ دەرچوونی تاقیکاریی کۆرۆنای ژنێک لە وەرزی بەهاردا، یەکێک لە ددانەکانی لەم مانگەدا کەوت. "فەرەح کۆمەیلی"ـی تەمەن ٤٣ ساڵ، دانیشتووی نیۆرک، خەریک بوو ئایس‌کرێمی دەخوارد و بەر لەوەی ددانەکە بکەوێت هەستی بە لەق بوونی کرد.\nدەگوترێ کوڕێکی تەمەن 12 ساڵیش پاش تووشبوون بە کۆرۆنا ددانێکی کەوتووە. "دایانا برانت"ـی دایکی ئەم کوڕە لە تویتێکدا داوای لە خەڵک کردووە ڤارۆسی کۆرۆنا بە هەند وەرگرن. ئەو لەم تویتەدا نووسیویەتی: "یەکێک لە ددانەکانی پێشەوەی کوڕەکەم لەم دواییانەدا کەوتووە و ددانێکی دیکەشی لەق بووە...ئەوە ئازارێکی پەیوەندیدار بە دەمارەکانە لەحاڵێکدا 9 مانگ لە تووشبوونی بە کۆڤید-19 تێپەڕ بووە. تکاتان لێدەکەم ئەم نەخۆشییە پشت گوێ مەخەن."\nدکتۆر "مایکڵ شرێر"ـی پزیشکی ددانی خەڵکی کالیفۆرنیا دەڵێ: "نەخۆشیی پووک لەبەرامبەر ورووژاندا زۆر هەستیارە و کەسانێک کە ماوەیەکی زۆر کۆرۆنایان لەگەڵ دەبێی بێگومان لەم تاقمەن." بەم حاڵەوە بەشێک کارناسان دەڵێن کەوتنی ددان لەوانەیە لە ئاکامی سنوورداردبوونەوەی سەردانکردنی پزیشکی ددان لە سەردەمی کۆرۆنادا هاتبێتە ئاراوە.\nپرۆفیسۆر "دیمین والمزلی". راوێژکاری زانستیی ئەنجومەنی ددانی بەریتانیا دەڵێ: "کۆڤیدی درێژخایەن کێشەیەکی تاقەتپڕووکێنە و پشووسواری، هەست بە ئێش لە قەفەزەی سنگ، تەماوی بوونی مێشک و دڵەڕاوکێ نیشانە سەقامگیرەکانی ئەم نەخۆشییەن."\nئەم پرۆفیسۆرە دەڵێ لەوانەشە لەم کات و ساتەدا کە کۆرۆنا هەموو وڵاتی داگرتووە کەسەکان کەمتر بیر لە تەندروستیی بەشەکانی دیکەی جەستە بکەنەوە و لەم ناوەدا ئەگەر هەیە تەندروستیی ددان زیاتر لەگەڵ مەترسیی رووبەڕوو بێتەوە."\nئه‌و خواردنانه‌ی هۆڕمۆنی پیاوان زیاد ده‌كه‌ن


وه‌ڵامێكی كورت بۆ ئه‌میر تاهیری له‌پێوه‌ندی له‌گه‌ڵ زمانی كوردیدا – KDPmedia\nHomeوتاروه‌ڵامێكی كورت بۆ ئه‌میر تاهیری له‌پێوه‌ندی له‌گه‌ڵ زمانی كوردیدا\nڕۆژنامه‌نووسی به‌ناوبانگی ئێران ئه‌میر تاهیری له‌م دواییانه‌دا و له وتووێژێكدا له‌گه‌ڵ تۆڕی ڕاگه‌یاندنی «بیان» لەسەر زمانی کوردی هێندێك بابه‌تی باس كردوون كه له‌گه‌ڵ دیارده‌ی زمان و زمانه‌وانی و تایبه‌تمه‌ندییه‌كانی زمانی كوردیدا به هیچ جۆر یه‌ك ناگرنه‌وه. هه‌رچه‌ند قسه‌كانی ناوبراو زیاتر پێوه‌ندییان به ئه‌لفبێی كوردی و فارسییه‌وه هه‌یه تاكوو تایبه‌تمه‌ندییه‌كانی ئه‌م دوو زمانه، به‌ڵام ناوبراو پێیوایه زمانی كوردی به‌هۆی ئه‌وه‌ی له ریزی بنه‌ماڵه‌ی زمانه ئێرانییه‌كانه، شتێك نییه جگه له لقێك له زمانی فارسی. ئه‌وه‌ی كه ناوبراو باسی ده‌كا هه‌ڵگری چه‌ند هه‌ڵه‌ی بنه‌ڕه‌تییه. كارم به هه‌ڵه سیاسی و مێژووییه‌كانی نیه كه له قسه‌كانیدا ده‌رده‌كه‌ون، به‌ڵام لێره‌دا هه‌وڵ ده‌ده‌م ته‌نیا له ڕووی زمانه‌وانییه‌وه ئاماژه به هێندێكیان بكه‌م.\nبه‌ڕێز تاهیری بۆ سه‌لماندنی بۆچوونه‌كانی ئاماژه به وێكچوونی شێوه‌ی نووسینی زمانی كوردی و فارسی ده‌كا و شێوه‌ی نووسینی زمانی كوردی به شتێكی زیادی و ده‌سكرد ده‌زانێ و به قسه‌ی ناوبراو له‌به‌رامبه‌ر «رسم الخط»ی زمانی فارسیدا دانراوه. با له پێشدا بگوترێ ئه‌لفبێی فارسی له «رسم الخط»ێك وه‌رگیراوه كه له‌سه‌ر سه‌رچاوه مێژووییه‌كه‌ی ڕوانگه و بۆچوونی جیاواز هه‌یه و زۆر نه‌ته‌وه‌ی دیكه‌ش بۆ نووسینی زمانی خۆیان به‌كاری دێنن و فارسیش یه‌كێك له‌و نه‌ته‌وانه‌یه. هه‌ر له بنه‌ڕه‌تدا «رسم الخط»ێك به ناوی «رسم الخط»ی فارسیمان نییه. به‌ڵام له باره‌ی زمانی كوردییه‌وه كه به‌ڕێز تاهیری به گاڵتە پێكردنه‌وه باس له جیاوازیی ئه‌لفبێی كوردی و فارسی ده‌كا، یه‌كه‌م، ده‌بێ بڵێم ئه‌لفبێی فارسی به هیچ جۆر له‌گه‌ڵ فۆنه‌تیك (زانستی ده‌نگ)ی زمانی كوردی ناگونجێ؛ چونكه فۆنیم(ده‌نگی زمانی)ـیە‌كانی زمانی فارسی وێڕای ئه‌و ده‌نگانه‌ی له‌گه‌ڵ ئه‌و وشه زۆرو زه‌وه‌ندانه‌ی له زمانی عه‌ره‌بییه‌وه ڕژاونه‌ته نێو زمانی فارسی، له‌سه‌ر یه‌ك ٣٢ ده‌نگن و بۆ هه‌ر كامیان وێنه(پیت)یان بۆ دانراوه. له كاتێكدا زمانی كوردی ته‌نیا بۆخۆی خاوه‌نی ٣٦ ده‌نگه كه هێندێكیان نه له زمانی عه‌ره‌بیدا هه‌ن و نه له زمانی فارسیدا. دووه‌م، ئه‌دی چۆنه له سه‌رده‌می فێردووسییه‌وه تا ئێستا نووسه‌رانی فارس پیتی وه‌ك (گ، پ، چ، ژ) یان به داهێنانی خۆیان بۆ نووسینی زمانی فارسی به ئه‌لفبێی عه‌ره‌بییه‌وه زیاد كردوه، به‌ڵام هه‌ر ئه‌م كاره بۆ كوردان –وه‌ك به‌ڕێز تاهیری ده‌ڵێ – «گه‌مه‌ی سه‌ر شانۆ»! و «قۆڕییات»ە؟\nله به‌شێكی دیكه‌ی قسه‌كانیدا، به‌ڕێز تاهیری ده‌ڵێ:«ئه‌گه‌ر كوردی به «رسم الخط»ی فارسی بنووسین،من كه زمانی دایكیم فارسییه[…] به ته‌واوی تێی ده‌گه‌م ده‌ڵێن چی». به پێچه‌وانه‌ی ئه‌م ئیددیعایه، ئه‌م بابه‌ته راست له ناشاره‌زایی وی له زمانی كوردییه‌وه سه‌رچاوه ده‌گرێ. له زمانی كوردیدا جگه له ده‌نگه‌كانی وه‌ك (ل، ر، و، ی، ف) ده‌نگی دیكه‌ش هه‌ن كه ئه‌م زمانه به ته‌واوی له زمانی فارسی جیا ده‌كه‌نه‌وه. بۆ نموونه ده‌نگه‌كانی وه‌ك( ڵ، ڕ، ۆ، وو، ڤ، ێ ) له زمانی كوردیدا به جۆرێك كار ده‌كه‌ن كه ئه‌گه‌ر جێگای هه‌ر كام له‌مانه له‌گه‌ڵ هاوشێوه‌كانیان بگوڕێ واتای وشه‌كه‌ش ده‌گۆڕێ و واتایه‌كی دیكه ده‌گه‌یه‌نن. ئه‌م دیارده‌یه ڕه‌نگه تایبه‌ت بێ به زمانی كوردی. بۆ زانیاریی به‌ڕێز تاهیری زۆر نه‌ته‌وه له جیهاندا، له ئورووپا، ئوسترالیا، هێندێك وڵاتی ئاسیا و ئه‌فریقاش هه‌ر ئه‌م كاره‌یان كردوه؛ واته كه‌ڵك له «رسم الخط»ی لاتینی وه‌رده‌گرن، به‌ڵام بۆ گونجاندن له‌گه‌ڵ ده‌نگه‌كانی زمانی خۆیان گۆڕانیان تێدا كردوون. بۆ نموونه ئه‌لفبێی فه‌رانسه‌وی، ئینگلیسی، ئیسپانیایی، نۆروێژی، ته‌نانه‌ت توركیه و…هتد كه هه‌ركامیان له‌گه‌ڵ ئه‌وانی دیكه جیاوازیی هه‌یه، سه‌رچاوه‌ی هه‌موویان لاتینییه. ئه‌م دیارده‌یه له نێو زمانه سڵاوییكان و «رسم الخط»ی سیریلیكیشدا به‌رچاو ده‌كه‌وێ.\nبه‌ڕێز تاهیری پێی وایه تایبه‌تمه‌ندیی ئه‌لفبێی كوردی مه‌به‌ستی كوردان بۆ خۆ جیاكردنه‌وه له خه‌ڵكی و «دوژمنایه‌تی له‌گه‌ڵ زمانی فارسی»ی له پشته. بۆ زانیاریی ناوبراو ده‌بێ بڵێم، یه‌كه‌م هه‌نگاو بۆ نووسینی زمانی كوردی و به ئه‌لفبێی كوردی له لایه‌ن ڕووناكبیرانی كوردی توركیه‌وه، ئه‌ویش له قاهیره پێته‌ختی وڵاتی میسر بووه. هۆیه‌كه‌شی هه‌ر ئه‌م هه‌ستی زێده‌خوازی و حاشا له ناسنامه‌ی خه‌ڵكی دیكه له لایه‌ن ده‌سه‌ڵاتدارانی وڵاتانی كوردنشینه‌وه بوو كه بوو به هۆی ئه‌وه‌ی ئه‌م هه‌وڵه مه‌زنه له غه‌ریبایه‌تی و دوور له خاكی كوردستان به ئاكام بگا. كه‌وابوو ئه‌م بابه‌ته به ته‌نیا پێوه‌ندیی به جیاكردنه‌وه‌ی زمانی كوردی له فارسییه‌وه نییه. ته‌نانه‌ت ئه‌گه‌ر پێوه‌ندییشی پێوه بێ، ئه‌م كاره چ عه‌یبێكی هه‌یه؟ ئه‌دی فێردووسی له‌به‌رامبه‌ر زمانی عه‌ره‌بیدا هه‌ر وای نه‌كرد؟ خۆ زمانی عه‌ره‌بی ئایینیشی له پشت بوو. حوكمی به‌ڕێز تاهیری وێكچوونێكی سه‌یری له‌گه‌ڵ شێوه‌ی بیركردنه‌وه‌ی قه‌شه مه‌سیحییه‌كانی سه‌ده‌ی شازده‌ی زایینی هه‌یه؛ كاتێك ده‌یانگووت چۆن ده‌كرێ كه‌سانێك هه‌بن ئینجیل، كتێبی پیرۆز وه‌رگێڕنه سه‌ر زمانێكی جگه له زمانی لاتین؟! ئه‌وان مارتین لۆتێر، قه‌شه‌ی رێفۆرمخوازیان له‌سه‌ر ئه‌م بابه‌ته ته‌كفیر كرد، چونكه ئینجیلی وه‌رگێڕابووه سه‌ر زمانی ئه‌ڵمانی.\nبه‌ڵام له پێوه‌ندی له‌گه‌ڵ ئیددیعای به‌ڕێز تاهیریدا به قسه‌ی خۆی پێیوایه ئه‌م زمانانه ئێرانین. لێره‌دا بنه‌مایه‌كی لۆژیكی و حاشا هه‌ڵنه‌گر هه‌یه، ئه‌ویش ئه‌ویه؛ نه هه‌موو ئێرانییه‌كان فارس زمانن و نه هه‌موو فارس زمانه‌كانیش ئێرانین. هه‌ر به‌و جۆره‌ی كه نه هه‌موو كورده‌كانیش ئێرانین و نه هه‌موو ئێرانییه‌كانیش كوردن. ئه‌دی ئه‌و هه‌مووه پێداگرییه له‌سه‌ر ئه‌وه كه گۆیا زمانی كوردی به‌شێك له زمانی فارسی یان ئێرانییه، ئه‌گه‌ر له به‌ر بێخه‌به‌ری و لایه‌نگریی ئایدیالۆژییه‌وه نه‌بێ، له‌سه‌ر چییه؟\nله ڕوانگه‌ی زمانه‌وانییه‌وه ڕاستییه‌كه‌ی ئه‌وه‌یه كه بنه‌ماڵه‌ی زمانه ئێرانییه‌كان له ماوه‌ی چه‌ندین سه‌ده‌دا له بنه‌ماڵه‌ی زمانه هیندییه‌كان جیا بۆته‌وه؛ زمانه هیندوئێرانییه‌كانیش له ماوه‌ی چه‌ندین سه‌ده‌دا له زمانه هیند و ئورووپاییه‌كان جیابۆته‌وه. زمانه‌وانه‌كان كه باس له بنه‌ماڵه‌ی «زمانه ئێرانییه‌كان» ده‌كه‌ن ته‌نیا له‌ڕووی پۆلینبه‌دیی زمانه‌كان و به مه‌به‌ستی جیاكردنه‌وه‌یان له بنه‌ماڵه‌ی زمانه هیندییه‌كانه، ده‌نا ئه‌و زمانانه‌ی له وڵاتانی تاجیكستان، ئه‌فغانستان، كوردستانی عێڕاق، توركیه، سووریه‌دا به‌كارده‌برێن و له ڕیزی بنه‌ماڵه‌ی زمانه ئێرانییه‌كانن، چ پێوه‌ندییه‌كان به وڵاتی ئێرانه‌وه هه‌یه؟ هه‌روه‌ها، وڵاتێك به ناوی «ئێران» شتێكی تازه‌یه، ئێران پێشتر ناوی دیكه‌ی هه‌بوون. جگه له‌مانه، باس له «زمانه ئێرانییه‌كان» ده‌كرێ نه‌ك باس له «زمانی ئێران» كه ئه‌ویش بریتی بێ له فارسی.\nكه‌وابوو زۆر ڕوونه زمانی كوردی و فارسی له ڕیزی یه‌كتردان نه‌ك لقی یه‌كتر. وا نییه كه كوردی به‌شێك له فارسی بێ و یان فارسی به‌شێك له كوردی. به‌ڕێز تاهیری و كه‌سانی وه‌ك وی كه هاوبه‌شی و لێكچوونی زمانی كوردی و فارسی به‌وه داده‌نێن كه زمانی كوردی لقێك له زمانی فارسییه، به ته‌واوی تووشی خه‌یاڵات بوون. ئه‌گه‌ر له‌وانه‌یه له جێگایه‌ك به‌ڕێز تاهیری له نێوه‌ڕۆكی قسه‌كردنی كوردێك به كوردی گه‌یشتوه وه‌ك ئه‌و ده‌ڵێ: «تێی ده‌گه‌م»، گومانی تێدانیه له‌به‌ر ئه‌وه بووه كه ئه‌و كه‌سه به هۆی سیاسه‌تی ئاسیمیلاسیۆن و قه‌ده‌غه بوونی خوێندن و به‌كارهێنانی به ره‌سمیی زمانی كوردییه‌وه و به‌هۆی ناچار بوون به فێربوونی وشه‌و ده‌ربڕینی فارسی- عه‌ره‌بییه‌وه بووه. له كاتێكدا هیچ فارس زمانێك ناتوانێ له زمانی راستیی كوردان به تایبه‌تی زمانی ڕاگه‌یاندنی كوردی بگا ئه‌گه‌ر ئه‌و زمانه فێر نه‌بێ. به پێچه‌وانه‌وه له‌و جێگایانه‌دا كه زمانی فارسی بۆ زۆر مه‌به‌ست وشه و زاراوه‌ی عه‌ره‌بی به‌كار دێنێ، ده‌یان و سه‌دان وشه و ده‌ربڕینی هاوواتا له زمانی كوردی دا هه‌ن كه له هیچ زمانێكی وه‌رنه‌گیراون.\nئه‌گه‌ر هاوبه‌شی و وێكچوونی نێوان دوو زمانی كوردی و فارسی بۆ به‌ڕێز تاهیری به واتای یه‌كبوونی ئه‌وان بێ، ئه‌دی له باره‌ی هاوبه‌شی و وێكچوونه‌كانی زمانی سوئێدی و نۆروێژی، ئینگلیسی و ئه‌ڵمانی، یان هوله‌ندی، فه‌رانسه‌وی و ئیتالیایی، ئیسپانیۆلی و پۆرتو‌گالی، زمانه سڵاوییه‌كان، ڕیشه‌ی لاتینی و یۆنانی له زۆربه‌ی زمانانی ئورووپایی و …دا ده‌ڵێ چی كه جاری وایه وێكچوون و هاوبه‌شییان له وێكچوون و هاوبه‌شیی زمانی كوردی و فارسییش زیاتره و جاری واشه كه‌متر؟ ئه‌گه‌ر به لۆژیكی به‌ڕێز تاهیری بێ، ده‌بێ هه‌موو نه‌ته‌وه‌كانی ئورووپا و ئه‌مریكا قوڵی هیممه‌تێ لێك هه‌ڵماڵن و خه‌ریكی ئینكاری یه‌كتر بن و یه‌كتری به «قۆڕیات» و «گه‌مه‌ی سه‌ر شانۆ» تۆمه‌تبار بكه‌ن!\nله كۆتاییدا، له‌و جێگایه‌دا كه به‌ڕێز تاهیری نووسین به ئه‌لفبێی كوردی به «كاری ئه‌تاتورك» له توركیه‌دا ده‌چوێنێ، له پێوه‌ندی له‌گه‌ڵ ئه‌و وێكچواندنه دوور له وێكچوونه‌دا پێویست ناكا شتێك بڵێم، ته‌نیا ئه‌وه‌نده نه‌بێ كه ئه‌وه‌ی وه‌ك كاری ئه‌تاتورك ده‌چێ ڕاست قسه‌كانی به‌ڕێز تاهیرییه، چونكه وه‌ك  ئه‌تاتورك كه كورده‌كانی ناو نابوو «توركی كێوی»، قسه‌كانی ویش هیچ بنه‌مانه‌كی زانستی و مێژووییان نیه و ته‌نیا له ڕوانگه‌ی حاشا و ئینكارو زێده‌خوازییه‌وه سه‌رچاوه ده‌گرن.


فڕۆكە عێراقیەكان گوندەكانی سەر بە ناحیەی نەوجول بۆمباران دەكەن - ئاوێنه\nفڕۆكە عێراقیەكان گوندەكانی سەر بە ناحیەی نەوجول بۆمباران دەكەن\nچەکدارە کوردە خۆبەخشەکان لەشاخى غەرەوە ناو قەزاى خورماتویان هاوەنباران کرد کە هێزەکانى حەشدى شەعبى تێدایە، فڕۆکەى عێراقیش گوندەکانى سەر بە ناحیەى نەوجول-ى باکورى قەزاکەیان بۆمبارانکردوە.\nئاوێنە: عەلى حسێنى وتەبێژى میحوەرى باکورى عێراق ى حەشدى شەعبى چەکدارە کوردە خۆبەخشەکانى بە “عەسابە” ناوبردوە و، بەدەنگى ئەمەریکاى راگەیاندوە”چەکدارە کوردەکان بەردەوام ناو خورماتو هاوەنباران دەکەن، خۆیان وتویانە کە ژیان لەخورماتو تاڵ دەکەن.”\nوتوشیەتی”ئێمەش داوامان لەحکومەتى عێراقى کردوە هێز بهێنێت و ناوچەکانى باکورى خورماتو لەو چەکدارانە پاکبکاتەوە، چونکە هەم خەڵکى سڤیلى ناو خورماتو و هەم گوندە کوردنیشینەکانى باکورى خورماتوش زەرەرمەند دەبن.”\nلەلایەکى ترەوە یەکێک لەچەکدارە کوردە خۆبەخشەکانى خورماتو، ئاماژەى بەوەکردوە ماڵ و حاڵیان لەلایەن هێزەکانى حەشدى شەعبیەوە لەخورماتو، تاڵانکراوەو سوتێنراوەو تەقێنراوەتەوە، بۆیە ئەوان بێدەنگ نابن.\nهاوکات دلێر عەبدوڵا بەڕێوەبەرى ناحیەى نەجول-ى باکورى خورماتو، بەدەنگى ئەمەریکاى راگەیاندوە”دو هێلیکۆپتەرى عێراقى گوندە کوردنیشینەکانیان بۆمبارانکردوە، بەڵام هێشتا زیانەکانى بۆمبارانەکە رون نییە.”\nوتیشى”هێزەکانى حەشدى شەعبیش لەخورماتوەوە هێزیان بە ئاراستەى گوندە کوردنیشینەکانى نەوجول کە خۆبەخشەکانى تێدایە جوڵاندوە.”\nکێشە و ململانێى کورد و حەشدى شەعبى لەخورماتو لەدواى 16 ى ئۆکتۆبەرەوە چوەتە قۆناغێکى نوێوە، بەتایبەت کە کوردەکانى خورماتو ئاوارە بون و حەشدى تورکمانى بە سوتاندن و تەقاندنەوەى خانوەکانیان تۆمەتبار دەکەن.


ئێستا نیوز - زیا گۆکئالپ\n2017/11/16 12:15 PM د. سەردار عەزیز - بیروڕا\nزیا گۆکئالپ: کوردی خزمەتچی ناسیونالیزمی تورک و هاوشێوەکانی لە باشور\nکەسایەتییەک کە پیویستە بیناسیت بۆ ئەوەی لە هەندێک کۆلکە نوسەری ئەمرۆ تێبگەیت لە باشور زیا گۆکئالپە. زیا ناوی مهمەتە (محمد)، لە ساڵی ١٨٧٥ لە شاری ئامەد هاتوەتە دونیاوە. گۆکئالپ نازناوە، یەکێکە لە چەندین نازناوەکانی. زیا هەندێک دەڵێن کوردە، بەڵام خۆی لە هەندێک جێگادا دەڵێت مادەم ئەو بە تورکی قسە ئەکات کەواتە تورکە.\nگۆکئالپ وەک شەریعەتی دائەنرێت بۆ ناسیونالیزمی تورکی. هەردوو لە ژێر کاریگەری بیری ئەوروپی بە تایبەتی فەرەنسیدان، بەڵام بە سەردەم وقۆناغی جیاواز. گۆکئالپ دەبێتە یەکێک لە باوانی بیرۆکەی مرۆڤی تورک کە خاوەن یان هاوڵاتی تورکیایە. بەو مانایە کە چۆن کەسێکی نوێ بۆ وڵاتێک دروست بکرێت و داڕن بکرێت لە هەموو ڕەگ و ریشە و یادەوەری و ئاگایی و کەلتور و زمان و هەبیچوال و سیستەمی بیر و زۆری تر.\nوەک زۆرێک لە یوتوپیاخوازن باری دەرونی تەواونەبوە. ئەتاتورک لە پیریدا توشی خەمۆکی دەبێت بەڵام ئەم لە تەمەنی لاویدا.\nئەمڕۆ نوزە نوزی لەم جۆرە بیرە دەبینیت لە باشوری کوردستان کە چۆن کوردبوون و کوردایەتی و کورد بسڕدرێتەوە و کەسایەتی عێراقی دروستبکرێت. دیارە بەهانەی تورکە فاشیستەکان هەمیشە ئەوەبوە کە کورد خێڵەکی و دواکەوتوو و نامۆدرێنن بۆیە بۆ ئەوەی مۆدرێن بن دەبێت ببنە تورک. ئەمرۆ هەمان هەوڵی نەزۆکانە دەبینین لە لایەن چەند کەسانێکەوە بەڵام بەبێ بوونی هەمان ئاستی ئاگایی و ستراتیژی هاوتا بە گۆکئالپ یان شەریعەتی. دیارە ئەوەی گومانی تیادانیە، وەک میژوو پێشانی داوین ئەم کەسایەتیانە باڵاترین جۆری فاشیستن. بونەوەرێکن کە کاری گەورەی خۆیان لەوەدا دەبیننەوە کە ئەوانی تر بسڕنەوە، قڕ بکەن، لە ناو ببەن. هەرکارێکی سڕینەوە، نکوڵیکردن، کوشتنی ڕەمزی کارێکی فاشیستانەیە.\nدیارە ئەگەر گۆکئالپ و ئەوان بانگەشەیان بۆ بیرێک دەکرد کە ڕەگی لە بیرمەندانی ئەوروپیدا هەبوو، ئەوا مناڵەکانی گۆکئالپ لە کوردستان بانگەشە بۆ تایفیەت و سێکسی مناڵان و تیوکراسی و حکومی میلیشیا و سیستەمی گەندەڵ و هەژەمۆنیەتی ئیقلیمی و ئەم جۆرە شتانە ئەکەن.\nشەڕی کورد لە گەڵ خۆیدا بۆ دیموکراسی بە سڕینەوەی کورد یان هێنانی حکومی دەرەکی ناکرێت. ئەمە درێژەدانە بە ئەخلاقی یەکێتی و پارتی. شەڕی کورد بۆ کوردبوون سەرەتا لە ماڵی خۆیەوە دەست پێدەکات دژ بەئەوانەی کە کوردیان بۆ ئامانجی شەخسی و بنەماڵەی خۆیانە.\nئەم بابەتە 909 جار خوێندراوەتەوە\nلە "خودا"وە بۆ "کاڵا"\n"شۆڕش، ئێوارەخوان نییە"


مەلا بەختیار ئەندامی ئەنجومەنی باڵای سیاسی و بەرژەوەندییەكانی یەكێتی، پێشوازی لە ژمارەیەك لە پارێزەران دەكات.\nلەو دیدارەدا گفتوكۆ لەبارەی هەلومەرجی سیاسی كوردستان و عیراق، ئەگەر و پێشهاتەكان، ئایندەی گۆڕانكارییەكان كراو تیایدا مەلا بەختیار، بەوردی شرۆڤەی وێنە گەورەكەی ئەو دۆخەی ئێستای كردو دواتر بەش بەش،هەلومەرجەكەی بابەتیانە لێكدایەوە و ئاماژەی بۆ ئەوەكرد، كە: دۆخەكە بە باشی نابینم، نە دۆخی رۆژهەڵاتی ناوەڕاست، نە عیراق، نە كوردستان و هێزە سیاسییەكانیش بەباش دەخوێنمەوە، تا ئەوەیدەتوانم بڵێم لە كۆڵانێكی داخراوداین!\nلەو روانگەیەوە و بەئاماژەكردن بۆ سیستمە نێودەوڵەتییەكان، كە سەرەنجامی رووداوە گەورە و مێژووییەكان هاتوونەتە ئاراوە، هۆكارەجیاوازەكانی كاریگەری سیاسەتی نێودەوڵەتیی لەسەر كۆی دۆخی ئێستا رونكردەوە، كە مەترسییەكانی سەر ئاسایشی دەوڵەتانی بەهۆیتیرۆرو، پاشان پارسەنگی ئابوری وڵاتانی بەهۆی سەرهەڵدانی كۆرۆنای بەنموونە هێنایەوە، كە بەهۆیانەوە سیستەمی نوێی وڵاتان جێگیرنییەو دەوڵەتەكان كێشەیان هەیە، ئاسایشی جیهان مەترسی لەسەرەو كێشەی هەیە! بازاڕی جیهان ئازاد نییەو، خستنە بازاڕیش وەكپێویست نییە! لەو دیدەشەوە.\nوتیشی: دەبێ بپرسین كاتێك ئەمە تابلۆی دۆخەكەیە، ئایا دەوڵەت هەیە چارەنوسی خۆی بە فەوتان بدات، بەهۆی چاوەڕوانی ئەگەر و رووداوەكانەوە؟نەخێر! بەڵكو بەرژەوەندیان چی بخوازێت هەر ئەوە دەكەن، وەك رابردوو چیان كردو چۆن بوونە مایەی ئەو هەموو روداوە كە بەهۆیدابینكردنی بەرژەوەندییەكانیانەوە روویاندا! سەرنەگرتنی راپەڕینی بەهاری عەرەبی و جێبەجێ نەكردنی دیموكراتیزەكردنی رۆژهەڵاتیناوەڕاستی گەورەشی بەنموونە هێنایەوەو لێكیشیدانەوە.\nراشیگەیاند: كاتێك ئەم هەموو رووداوانە دێنە پێشەوە، ئاسایشی نێودەوڵەتی دەكەوێتە مەترسییەوەو كۆرۆنا ئابوری جیهان لاواز دەكات، بێگومان ئیتردەوڵەتە گەورەكان بیر لەڕێككەوتن لەگەڵ دەوڵەتانی هەرێمایەتی دەكەنەوە بۆ ئەوەی هەم بەرژەوەندییەكانیان دابین بكەن و هەم بیپارێزن. هاوكات دەوڵەتانی هەرێمایەتیش هیلاكن و چاوەڕێی پرۆژەی نوێی سیاسەتی نێودەوڵەتی دەكەن بۆ ئەوەی رێكبكەون و لەو چوارچێوەیەشدابون و مانەوەی خۆیان بپارێزن، بێگومان بەرژەوەندییەكانیش هاوبەشن.\nلەبارەی باشوری كوردستانیشەوە راشیگەیاند: لە ئەگەری بەردەوامەكانی دۆخی ئێستا، مەترسییەكانی لەسەر دەستوری عیراق، ناوچە كێشە لەسەرەكانو هەمواركردنەوەی ماددەی (140) رونكردەوەو وتیشی: لەكاتێكدا دەوڵەتە هەرێمایەتییەكان چەندین كێشەیان هەیە، مافی كورد ناسەلمێنن! ئایا ئەگەر لەگەڵدەوڵەتە گەورەكان رێكبكەون، چۆن مافەكانمان دەسەلمێنن.


چارەسەری سكئێشە چییە؟\nلەلایەن سەروەر سالار\t 17/4/2018\nسرووشتی ئازارەكە، بەردەوامییەكەی و ماوەكەی و كاتی روودانەكەی هەموویان كلیلی دەستنیشانكردن دەدەنە پزیشك\nلەڕووی توێكارییەوە، سەرەوەی سك بریتییە لە بنەوەی ناوپەنچك و دوا پەراسوو، هەروەها خوارەوەشی بریتییە لە ئێسكی حەوز. مەبەست لە سكئێشە، هەر ئازارێكە كە لە ئەندامانی چوارچێوەی ئەو سنوورەدا هەستی پێدەكرێ. ئەندامە سەرەكییەكانی نێو سك بریتین لە: گەدە، ریخۆڵەباریكە، ریخۆڵە ئەستوورە، جگەر، زراو، سپڵ و پەنكریاس.\nسكئێشە لەوانەیە ئازارێكی هێواش و بەردەوام، یان توند و كتوپڕ بێت، كورتخایەن یاخود درێژخایەن بێت. هەندێكجار ئازارەكە بەهۆی هەوكردنە (وەكوو لە ریخۆڵە كوێرە، هەوكردنی زراو و پەنكریاس)، یاخود بەهۆی كشان و گرژبوونی ئەندامێك (وەكوو گیرانی ریخۆڵە، گیرانی جۆگەی زراو بە بەرد و هەڵاوسانی جگەر)، یاخود بڕانی خوێن لە ئەندامێك وەكوو جەڵتەی ریخۆڵە.\nهەندێكجاریش بە پشكنین هیچ گرفتێك نابینرێ، كەچی كەسەكە بەدەست ئازاری ناوبەناو و توندەوە دەناڵێنێ (وەكوو لە كۆنیشانەی ریخۆڵەی تووڕەدا كە خەڵكی پێیدەڵێن قۆڵۆن). ئەمەیان لە بڵاوترین هۆكارەكانی سكئێشەیە و زۆر كات بە سكئێشەی نائۆرگانی یان سكئێشەی فرمانی دەناسرێ.\nبۆ گەیشتن بە هۆكارەكانی سكئێشە، پزیشكەكان پشت بە چەند رێگایەك دەبەستن، وەكوو جیاكەرەكانی ئازارەكە كە لەزاری نەخۆشەوە گوێیان لێی دەبێ. پشكنینی سەر جێگا بۆ دەستنیشانكردنی سەرچاوەی ئازارەكە، پشكنینی تاقیگەیی و وێنەیی و تەنانەت پرۆسەی هەناوبینی. لە حاڵەتی ناچاریشدا دوور نییە پێویست بە كردنەوەی سك بكات بۆ تێگەیشتن لە هۆكاری سكئێشە.\nشوێنی ئازارەكە جۆرێك لە ئاماژە دەدات سەبارەت بە هۆكارەكە، بۆ نموونە ئازاری هەوكردنی ریخۆڵەكوێرە زۆربەی كات لە لای راستی خوارووی سك دەوەستێ، ئازاری گەدە لە بنەوەی كۆڵەی سنگ، ئازاری ریخۆڵە ئەستوورە لە چواردەوری ناوك، گورچیلە لەسەرووی هەردوو كەلەكە و زراویش سەرووی لای راستی سك، بەڵام نەخۆش تەنیا بە زانینی ئەم شوێنانە ناتوانێ بڕیار بدات و دوابڕیار لای پزیشكە. هەندێكجار ئازاری جەڵتەی خوارووی دڵ لە هەمان شوێنی گەدەدا هەستی پێدەكرێ و كەسەكە بە هەڵەدا دەبات.\nهەروەك سرووشتی ئازارەكە، بەردەوامییەكەی و ماوەكەی و كاتی روودانەكەی هەموویان كلیلی دەستنیشانكردن دەدەنە پزیشك.\nبەر لەوەی بگەیتە لای پزیشك، ئەم زانیارییانە لەبارەی ئازارەكەتەوە بزانە و لای خۆت تۆماریان بكە:\n- كەی دەستیپێكرد؟\n- پێشووتر هەمانجۆر ئازارت هەبووە؟\n- چەندە جارێك ئازارەكە دێتەوە و دەڕوات؟\n- ئازارەكە لە پڕ دێت، یان هێواش هێواش روو لە زیادبوون دەكات؟\n- راددەی توندیی ئازارەكە\n- ئازارەكە بەچی باشتر دەبێ؟\n- بە چی خراپتر دەبێ؟\n- سروشتی ئازارەكە (تیژ، سووك، هاوشێوەی سووتانەوە، هاوشێوەی گوشران و گوشار، وەك ئەوەیە ئامێرێكی تیژی پێدا بچێ)\nدەرمانێك نییە بەنێوی دەرمانی سكئێشە، بەڵكوو پزیشك دەبێ بگاتە دەستنیشانكردنی هۆكارەكە و پاشان بنەبڕكردن یان سەركوتكردنی هەر بارێكی نائاسایی كە لەوانەیە بە گۆڕینی شێوازی ژیان بێ، یان پێدانی دەرمان یان نەشتەرگەری، چارەسەر بكرێ.\nنیشانەکردن : سكئێشە\n1559 ژمارەی بینین


فۆڕمی تۆمارکردنی بابەت | ئیسماعیل رواندزی\n- لە ساڵی 1972 لە شاری رواندز لەدایک بووە. - لە کۆتایی هەشتاکانەوە لەناو بزووتنەوەی سیاسی و رۆشنبیری کوردستاندا وەک نووسەرێک و هەڵسوارِاوێکی سیاسی چالاکە. - لە ساڵی 1994 کۆلێژی ئەندازیاریی لە زانکۆی سەڵاحەدیین تەواو کردووە. - خاوەن ئیمتیازی رۆژنامەی کوردستان تریبیون بووە کە لە ساڵی 1996 دوو ژمارەی لێدەرچووە. - لە ساڵی 1998 لە وڵاتی هۆڵەندا نیشتەجێیە. - ئێستاش وەک مامۆستا لە هۆڵەندا ماددەی تەکنیک دەڵێتەوە.


پەڕو باڵی مێژوو\n١- ئەو مێژووەی لای شیعەکان مێژووی ئیسلامە، دوای سەرکەوتن و بەدەستهێنانی دەسەڵات نەیاننوسیوەتەوە، بەڵکو ئەوان پێشترو لە قۆناغی بێدەسەڵاتیشدا، هەر بانگەشەی ئەو مێژووەیان کردووەو ئەسڵەن شۆڕش و دەوڵەت و دەسەڵاتەکەیان بە ئیلهامی ئەو مێژووە دامەزراندوە، نەك ئەوەی دوای سەرکەوتن و بەهێزی دەوڵەت مێژووەکەیان نوسیبێتەوە.\n* یەعنی ئەوە ڕاست نیە کە مێژوو تەنیا سەرکەوتووەکان بینوسنەوە، بەڵکو هەموو ئەجندایەكی سیاسی، مێژوو دائەڕێژێتەوەو قسەیەکی تری هەیە لەسەری.\n٢- سەیرکە بەدرێژایی سەدان ساڵ "سەڵاحەدین" ناوێکە هەیە بەڵام زۆر مەوزوع نیە، کەچی لەگەڵ دامەزراندنی دەوڵەتی ئیسرائیل و شەڕو ململانێکانی لەگەڵ عەرەب و ئینقلابی ناسردا.. لەپڕ سەڵاحەدین ئەبێ بە پاڵەوانی یەکەمی ناو ئەدەبی عەرەب!\nلێرەدا ئەوە ململانێ لەگەڵ ئیسرائیل و ئایدیۆلۆژیای عروبەو ئیسلامی سیاسییە کە وا ئەخوازن، نەك ئەوەی خودی مێژووەکە بەو جۆرەبێت!\nخۆ ئەگەر شەڕەکە لەگەڵ فارسبووایە، ئەوکات لەبری حەگین و سەلاحەدین، پێویستت بە فووتێکردنی قادسیەو قعقاعە، وەك ئەوەی عێراق.\n* یەعنی ئایدۆلۆژیا لە دەرەوەی ململانێدا نیە، هەموو ئایدیۆلۆژیایەك لەناو ململانێدایەو بۆ ململانێ هاتووە.. مێژووش لەناو تۆڕی هەردوکیاندایە، نە لەگەڵ ململانێدا ئەتوانێ بێلایەنبێ و نە لەگەڵ ئایدۆلۆژیادا ئەتوانێ بارگاوی نەبێت.\n٣- ئەو مێژووەی بە دەماودەم هاتووە چەنێك شایەنی وەرگرتنە ئەونەش شایەنی ڕەتکردنەوەیە، ئەوەشی کە پشتئەستورە بە مەختوتات و هەڵکۆڵراوەکان، حاڵیان لە دەماودەمەکە باشترنیە، چونکە مەختوتات کەسەکان نوسیویانەو مەشمولە بە حەزو بەرژەوەندی و کاردانەوەی کەسی و ناکرێ مەختوتەیەك بکەیتە بەڵگەی ڕاستی مێژوویەك، لەکاتێکا خودی مەختوتەکە بۆی هەیە دنیایەك درۆی تیابێت.\nهەڵکۆڵراوی سەر شاخ و پەرستگاو پایەکانیش ئەمە لە توانای دەسەڵاتدایەو دەسەڵاتێکیش کە تا پلەی خوایەتی بەرزکرابێتەوە، ئەبێ هەڵکۆڵراوەکانی چ ڕاستی و مەوزوعیەتێکی تیابێت؟!\n* مێژوو بە سروشتی خۆی مەحکومە بەوەی کە درۆبێت، چونکە ئەگەر لە قۆرتەکانی ڕابردووش بە سەلامەتی دەرچێ "کە دەرناچێ"، دواتر بەر ئێستایەك ئەکەوێ کە ململانێ و بەرژەوەندی و هاوکیشەکانی.. ڕەنگە وابخوازن کە بە درۆی بخەنەوەو بە نەوعێکی تر دایرێژنەوە!\nئیشی (ئێستا) هەر ئەوەیە کە بەپێ ی پێویستییەکانی ڕۆژ، درۆیەك پشتڕاستبکاتەوە، یان ڕاستییەك بە درۆبخاتەوە،، ئایا لەگەڵ ئەم جورە ئێستایەدا مێژوو ئەتوانێ ڕاست بێت؟\n٤- لە سەردەمی تەکنەلۆژیاشدا، تۆ بە کامێراکەت تەنیا ڕووداوێك تۆمارئەکەیت نەك مێژوویەك،، پاڵنەرو پێشینەو فاکتەرەکانی پشتی ڕووداوەکە تۆمارنین، مێژووش هەموو دۆخەکەیە نەك لەقتەیەکی! لەولاشەوە ڕاگەیاندن بە ئارەزووی ئەجنداکان شتەکان ئەهێنێ و ئەباو ئیتر ئەوەشی کە بەچاوی خۆت ئەیبینی شەرت نیە وابێت!\nجا شتێك کە گەرماوگەرم و بۆ ئێستا نەبێتە ڕاستیی، بۆ سەد ساڵی تر چۆن ئەتوانێ ڕاستی بێت، ئەگەرچی دنیایەك ڤیدیۆو تۆماریش پشتیوانی بکەن؟\n* ئەمەوێ بڵێم مێژوو کەرەستەیەکی سیاسییە بۆ بیناکردنی دەسەڵات و بەرژەوەندیی، نەك بۆ گەڕان بۆ ڕاستیی! مێژووسازی فەنی دەسکاریکردن و داڕشتنەوەی مێژووە نەك ساغکردنەوەی مێژوو،، ئەوە گێل و ڕۆمانسییەکانن لە مێژوو ڕاستییەکی دوێنێیان ئەوێ، عاقڵەکان لە مێژوو بەرژەوەندییەکی ئەمرۆیان گەرەکە.\n٥- کاتێ لە زنجیرەیەکدا ئەوە زەقئەکرێتەوە کە سوڵتان عەبدولحەمید توانیویەتی بە ئیشارەتێك موسوڵمانەکانی هیند بجوڵێنێ.. مەبەست لەمە دوێنێیەك نیە کە ڕۆشتووە، مەبەست دروستکردنی ئیمڕۆیەکە، کە ئەردۆگان بتوانێ بە ئیشارەتێك تورکەکانی ئەڵمانیا بجوڵێنێ!\n* لەگەڵ مێژوودا یەکسەر خەیاڵمان ئەچێ بۆ دوێنێ، ئەمەش ڕێك خەیاڵسزییە، چونکە پیشەسازی مێژوو سەربە دوێنێ نیە، سەربە خەیاڵ و بەرژەوەندی و ئەجنداکانی ئەمڕۆیە، ئەگەرچی کەرەستە خاوەکەشی لە دوێنێوە هێنرابێت!\nهەیکەلی سولەیمان ئەوەنیە کە جولەکە پیش هەزاران ساڵ هەیانبووە، ئەو عەزەمەتەیە کە ئێستا هەیانە، مێژووی تۆش ئەوەنیە کە چیت هەبووە، ئەوەیە کە چیت ئەوێ.


مالیکی داوا له کورد ده‌کات هاشمی ته‌سلیم بکه‌ن\nی مانگی دوازده ٢١, ٢٠١١\nنوری ئه‌لمالیکی سه‌رۆک وه‌زیری عێراق داوای له کاربه‌ده‌سـتانی کورد کرد تاریق هاشمی جێـگری سه‌رۆک کۆمار ڕاده‌سـتی داد بکه‌ن له‌سه‌ر ئه‌و تۆمه‌تانه‌ی ئاڕاسته‌ی کراون که ده‌ڵێن ده‌سـتی له پـیلاندا هه‌بووه بۆ تیرۆرکردنی کاربه‌ده‌سـتانی دیکه‌ی حکومه‌ت.\nبه‌ڕێز مالیکی ئه‌مڕۆ چوارشه‌ممه له به‌غدا ئه‌م داوایه‌ی کرد، ده‌ڵێت ده‌بێت هاشمی ڕووبه‌ڕووی سیسـتمی داد بـبێته‌وه.\nهاشمی که بۆخۆی که‌سایه‌تیـیه‌کی سـووننه‌یه ئه‌و تۆمه‌تانه ڕه‌تده‌کاته‌وه که له لایه‌ن حکومه‌تی به ڕێبه‌راتی شیعه‌وه ئاڕاسته‌ی کراون، ده‌ڵێت ئه‌وان مه‌به‌سـتی سیاسیـیان له‌مه‌دا هه‌یه.\nگوته‌بێژی وه‌زاره‌تی ناوخۆی عێراق ده‌ڵێت 3 له پاسه‌وانانی هاشمی دانیان به‌وه‌دا ناوه که ئه‌وان به پاڵپـشـتی هاشمی بۆمبیان بۆ کاربه‌ده‌سـتانی حکومه‌ت و ئاسایش داناوه.\nئه‌م تۆمه‌تی پـیلانگێڕانه و هه‌روه‌ها داوایه‌کی هه‌فته‌ی ڕابردووی به‌ڕێز مالیکی له په‌رله‌مان بۆ سه‌ندنه‌وه‌ی متمانه له جێـگری سه‌رۆک وه‌زیری عێراق ساڵح موته‌ڵه‌گ، گرژیـیه سیاسیـیه‌کانی ناو عێراقی توندتر کردووه.\nدوێنێ سێشه‌ممه جێـگری سه‌رۆکی ئه‌مه‌ریکا جۆ بایدن داوای له ڕێبه‌رانی عێراق کرد ناکۆکیـیه سیاسیـیه‌کانیان چاره‌سه‌ر بکه‌ن.\nکۆشکی سپـی ڕایگه‌یاند که‌وا به‌ڕێز بایدن په‌یوه‌ندی ته‌له‌فونی له‌گه‌ڵ هه‌ر یه‌ک له به‌ڕێز مالیکی و سه‌رۆکی په‌رله‌مانی عێراق ئوسامه نوجێفی کردووه. گوتیشی بایدن جه‌ختی کردووه‌ته سه‌ر ئه‌وه‌ی پـێویسـته سه‌رۆک وه‌زیر و ڕێبه‌رانی سیاسی لایه‌نه‌کانی دیکه به په‌له کۆبـبنه‌وه و کار بۆ چاره‌سه‌رکردنی ناکۆکیـیه‌کانیان بکه‌ن.\nله‌و باره‌یه‌وه گۆران تۆفیق په‌یامنێری ده‌نگی ئه‌مه‌ریکا له به‌غدا ڕاپـۆرتی له‌و باره‌یه‌وه ناردووه، ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیانه‌ی سه‌ره‌وه‌ی ده‌سته چه‌پ، ماوه‌كه‌ی 5:24 خوله‌كه.


لێکدانەوەیەکی جیاواز لە مەڕ کێشەی کورد – Peshmergekan\nوەک کوردێک ئەگەر ئەمڕۆ یەکەم کەس بام بەردی بنەوای ماڵی کورد و کوردستانم دانابا، کوردم وەک نەتەوەیەکی خاوەن دەسەڵات و کوردستانم وەک نیشتمانی سەربەخۆی کورد بە دنیا رادەگەیاند. ئێستا کە بەداخەوە ئەو خەونەم نەبووە بە راستی و بە بێ پرسی خۆم خاکەکەم دابەشکراوە بە سەر لانیکەم ٤ وڵاتدا، بۆ ئەوەی داگیرکەران لەوە زیاتر وەک کۆیلە و دیل لە گەڵم نەجووڵێنەوە، ئەم نووسینەی بەڕێز ئەحمەدئاڵتان بە رێگاچارەی مامناوەندی بۆ چارەسەری کێشەی کورد لە وڵاتانی تورکیە و ئێران دەزانم. ئەگەرچی نووسەر رووی لە دەسەڵاتدارانی تورکە، بەڵام ئەم بابەتە دەکرێ ببێ بە ئاوێنەیەک کە لەودا ئێرانی تێدا ببینی. چوونکە ئێران و ئەو ٣ وڵاتەی دیکە کە کوردستانیان بەسەردا دابەش بووە، لە یەک میتۆدی هاوبەشدا یەکدەگرنەوە، ئەویش پەیڕەوکردنی سیاسەتی نادادپەروەرانەی دەسەڵاتدارییە. یەک نەتەوە سەردەست و حاکمە و نەتەوەکانی دیکەش بندەست و دیل و ماف زەوتکراو. من خۆزگەم دەخواست لە نێو نەتەوە سەردەستەکانی فارس، عەرەب و تورک نموونەی زۆری وەک ئاڵتان مان هەبایە. ئەوکات کورد یان بە ئاشتی و ئازادی ژیانی پێکەوەبوونی لە گەڵ ئەو نەتەوانە درێژە دەدا وەک کیبەک و سکاتلەند، یان بڕیاری سەربەخۆیی دەدا و وەک دراوسێیەکی باش لە ناوچەکەدا چاتۆڵی خۆی هەڵدەدا. ئێستا کە ئەم قەڵەمانە ژمارەیان کەمە، دەبێ لانیکەم هزروبیری ئاڵتانەکان بکەین بە نموونە تا هەم وشیارکردنەوەیەک بێ بۆ ئەوانەی وەک ئاڵتان بیر ناکەنەوە، هەم دڵخۆشییەکیش بێ بۆ کورد کە خەباتەکەی چەندە رەوایە!\nئەوەی خوارەوە دەقی نووسینەکەی نووسەر “ئەحمەدئاڵتان”ە:\nئێمە شارۆمەندی وڵاتێکین و لە سەر زەوییەکی هاوبەش دەژین. گەلۆ هەمووی ئێمە لە گەڵ یەک یەکسانین؟\nوەرن با پێکەوە ئەم پرسیارە روونتر بهێنینە گۆڕێ: ئەرێ تورکەکان لە گەڵ کوردەکان یەکسانن؟ بێگومان و بێ هیچ دوو دڵییەک پێمان دەڵێن کە ” گومانی تێدا نییە کە ئێمە لە گەڵ (تورک و کورد) یەکسانین.\nئێمەی تورک تا چ رادەیەک لە گەڵ کوردەکان یەکسانین؟ تورکەکان بە تورکی قسە دەکەن و کوردەکانیش بە کوردی. بەڵام زمانی فەرمی و رەسمی وڵات چییە؟\nکەواتە بەو ئاکامە دەگەین لە پرسی زماندا یەکسان نین. زمانی بەشێکی وڵات زمانی رەسمی وڵاتە و زمانی بەشێکی بەرچاوی دیکەی ئەم وڵاتە فەرمی نییە. لەم وڵاتەدا زمانی پەروەردە کامەیە؟\nگەلۆ قوتابخانەیەک بۆ پەروەردەی زمانی کوردی بوونی هەیە؟\nئەی زانکۆیەک هەیە کە فێرکردنەکەی بە زمانی کوردی بێ؟\nـ بە هیچ شێوەیەک.\nلەم وڵاتەی ئێمەدا تەنانەت رێگا دراوە بە فێربوونی زمانگەلی وەک ئینگلیزی و فرانسەوی، بەڵام زمانی کوردی قەدەغە و یاساغە. کەواتە دەتوانین بێژین لە روانگەی پەروەردەشەوە یەکسان و بەرابەر نین. یاسای بنەڕەتی، هاووڵاتی ئەم وڵاتە چۆن ناودێر دەکا؟\nئەی یاسای بنەڕەتی وڵات کوردەکان چۆن ئەخوێنێتەوە؟ بە پێی یاسای وڵات ئەوانیش تورکن. ئەی کوردەکان تورکن؟\nـ لە راستیدا نە.\nکەواتە ئەگەر تورک نین، بۆچی ئێمە ئەوان بە تورک بانگ ئەکەین؟\nـ چوونکە یاسای بنەڕەتی ئاوا دەڵێ. ئەی بە پێی یاسای بنەڕەتی، شارۆمەندی کوردی ئەم وڵاتە دەتوانێ کورد بێ؟\nـ وەڵامەکە “نا”یە.\nلێرەش بە پێی یاسای بنەڕەتی بەو ئاکامە دەگەین کە لە گەڵ کوردەکان یەکسان نین. بە گشتی نە لە بواری زمان، نە لە مەڕ پەروەردە و نە لە روانگەی یاسای بنەڕەتییەوە ئێمەی تورک لە گەڵ کوردەکان یەکسان نین. کەواتە ئێمە لە کوێ لە گەڵ ئەوان یەکسانین؟\nـ کاتێک دەچینە سەربازی. لەم بارەوە بێ هیچ جیاوازییەک هەم تورکەکان و هەم کوردەکان دەچنە سەربازی. کاتی دانی ماڵیاتیش پێکەوە یەکسانین. لێرەشدا بەبێ جیاکاری لە تورک و کورد ماڵیات وەردەگیرێ. کەواتە دەتوانین بڵێین: لە باری ئەرک و بەرپرسایەتیمان بەرامبەر بە دەوڵەت یەکسانین. بەڵام بۆ ئەو شتانەی(ماف) کە دەبێ لە دەوڵەت وەریگرین، بەرابەر و یەکسان نین. گەلۆ بە رای ئێوە ئەمە دادپەروەرانەیە؟\nدەیانبەنە سەربازی. ماڵیاتیان لێوەردەگرن بەڵام زمان، پەروەردە و یەکسانییان لە هەمبەر یاسای بنەڕەتیدا پێ رەوا نابینرێ. دواتریش دێن و لە کوردەکان دەپرسن: کێشەی ئێوە چییە؟ لێیان تووڕە دەبن و دەڵێن: بۆچی ئێوە کێشە ساز دەکەن؟\nدەیانکوژن و دەیانخەنە چاڵاو، لە شەقامەکاندا لێدان و بێڕێزییان پێدەکرێ و لە زیندانەکانیشدا ئەشکەنجەیان دەدەن.\nئێستا بە تێڕوانینێکی وردتر لەم تابلۆیە، بە بۆچوونی ئێوە سەرچاوەی کێشەی کورد چییە؟\nبە باوەڕی من ئەم کێشەیە تەنیا یەک هۆکاری هەیە و ئەویش نادادپەوەرییە. گەلێک هاتووە و لە گەڵ گەلێکی دیکەدا وەک دیل هەڵسوکەوت دەکا و دەڵێ: ” دەبێ سەر بۆ نەژادی من، زمانی من و ئەوبەرتر زانینی من بە سەر خۆتدا شۆڕ بکەی.\nئەرێ بۆ ئێمە لە گەڵ کوردەکان یەکسان نین؟ ئەگەر ئەم پرسیارە لە خۆمان بکەین، وەڵامەکەی دەبێتە ئەوەی کە ” ئەگەر یەکسانی رەچاو بکەین و مافی ئەوان بسەلمێنین، وڵاتەکەمان دابەش دەبێ”. پرسیار ئەوەیە: وڵاتی چ کەسێک دابەش دەبێ؟\nـ وڵاتی ئێمە.\nکەواتە کوردەکان کێن؟ گەلۆ ئەم وڵاتە هیی ئەوانیشە؟ بێ سێ و دوو وەڵام دەدەنەوە کە ” ئەی چۆن؟ ئێرە نیشتمانی ئەوانیشە”. ئەی ئەگەر ئێرە وڵاتی هەموومانە، بۆچی ترس و نیگەرانییەکانمان لە سۆنگەی ئەم وڵاتە وەکوو یەک یەکسان نین؟ بۆچی ئێمە لە دابەش بوونی وڵات دەترسین، بەڵام کوردەکان لەوەی وڵات دابەش ببێ، ناترسن؟ ئەرێ خاوەنی هاوبەشی وڵاتێک نابێ ترسی هاوبەشیان لە هەمبەر ئەو وڵاتەدا هەبێ؟ ئێمە ئەترسین، چوونکە هەڵسوکەوتەکانمان بەرامبەر بە کوردەکان دادپەروەرانە نەبووە. لە گەڵیان وەک دیل جووڵاوینەتەوە و پێمان وایە ئەوان بەردەوام لە بیری ئەوەدان کۆتایی بەو دۆخە بێنن. ئەگەر یەکێک لە گەلە گەورەکانی وڵاتێک، دەسەڵاتی خۆی بە زۆر بە سەر گەلێکیتردا داسەپێنێ، هەمیشە لە پرسی دابەش بوون دەترسێ. و سەرەنجام ، ئەو وڵاتە بە بێ شک دابەش دەبێ. ئەگەر زمانی کوردەکانیش ببێ بە یەکێک لە زمانە فەرمییەکانی وڵات، ئەگەر مافی پەروەردە بە زمانی کوردی هەبێ و بە پێی یاسای بنەڕەتی بە زۆر نەکرێن بە تورک، ئەوکات کێشەی کورد بوونی دەبێ؟\nـ بێگومان نە. لە ئاکامدا رێگاچارەی کێشەکە هەم روونە هەمیش فرە سووک و ئاسانە. ئەگەر یەکسان بین، کێشەش چارەسەر دەبێ. بەڵام بۆچی کێشەکە چارەسەر ناکەین؟\nـ چوونکە نامانەوێ یەکسان بین. ئێستا پرسیارە گەورەکە ئەوەیە کە بۆچی ئێمە نامانەوێ لە گەڵ کوردەکان یەکسان بین؟ چ شتێک وا دەکا تورکەکان خۆیان لە کوردەکان ئەوبەرتر بزانن؟ گەلۆ حەشیمەتی زۆرتر و هەبوونی سپا و پۆلیس، تورکەکانی وا فێر کردووە؟ ئەی رەنگە بوونی چەکیش کارێکی ئەوتۆی خوڵقاندبێ؟ ئێوەی دەسەڵاتدار هەر لە سەرەتاوە، بە زۆری چەک جووڵاونەتەوە. ئەدی بۆچی کاتێک دەنگی چەک لە چیاکان دەبیستن، تووشی سەرسوڕمان دەبن؟


ANF | لەبەر ئەوەی گوێی لە گۆرانی کوردی دەگرت، بە چەقۆ کوژرا\nگەنجێکی کورد بە ناوی بارش چاکان لە ئەنقەرە، لەبەرئەوە گوێی لە گۆرانی کوردی دەگرت، بە چەقۆ کوژرا.\nدووشه‌ممه, 1 Jun 2020, 04:28\nبە پێی هەواڵێکی ئاژانسی میزۆپۆتامیا گەنجێکی ٢٠ ساڵ بە ناوی بارش چاکان کە خەڵکی ناوچەی پاتنۆسی ئاگریبوو گوێی لە گۆرانی کوردی گرتووە، بەڵام کاتژمیر ٢٢:٣٠ لە گەڕەکی ئالسانجاکی ناوچەی ئەتیمەسگوتی ئەنقەڕە هێرش کرایە سەری و چەقۆیەکیان لەدڵیدا و کوشتیان.\nبەپێی ئەو زانیاریانەی کەلە خانەوادەکەی بەدەستهێنراوە، بارش چاکان لە ماڵەوە چووەتە دەرەوە بۆ ئەوەی سەردانی هاوڕێکانی لە پارکی گەل بکات، بەڵام لە ڕێگادا بەهۆی ئەوەی گوێی لە گۆرانی کوردی گرتووە، ڕووبەڕووی هێرشی ٣ کەس بووەتەوە.\nباسی ئەوە دەکرێت ئەو کەسانەی هێرشیان کردووەتە سەر بارش چاکان و هاوڕێکانی خەڵکی شارەکانی یۆزگات، کرککالە و تۆکاتن. لەبارەی ناو و ناونیشانی هێرشبەران هیچ زانیاریەک بڵاونەکراوەتەوە.\nلە ئەنجامی هێرشەکەدا بارش چاکان لە دڵێ خۆی بریندار دەبێت و لە شوێنی ڕووداوەکە گیان لەدەستدەدات. هەرسێ هێرشبەرەکە دوای ڕووداوەکە دەستگیرکراون.\nدۆغان چاکان ڕایگەیاند، تەرمی ئامۆزاکەی بۆ نەخۆشخانە گواستراوەتەوە و ئەمڕۆ بەخاکدەسپێردرێت، هەروەها باسی ئەوەشی کرد کە جارێکیتریش لەبەرئەوەی گوێی لە گۆرانی کوردی گرتبوو، بارش چاکان ڕووبەڕووی هێرشی نەژادپەرستی ببووە.\nیەکێک لەو بەرخودێرانەى مۆری خۆی لە بەرخودانی حەفتانین دا؛ ئامارا رۆژ\nسوپای تورک لە حەفتانین لە زەلکاودا چەقیوە و زیاتر لە ١٠٠ سەربازی تری لێ کوژراوە\nدەستپێشخەری ڕۆڵەکانی ئاگر بەرپرسیاری چالاکی کارگەکەی ئەستەنبوڵی لە ئەستوو گرت\nلە هیلبورن و براینسچویگ یادی شەهیدان کرایەوە\nهێرشی قڕکەر و داگیرکەر لە کارلستادت شەرمەزارکرا\nهێرشە داگیرکەریەکانی دەوڵەتی تورک لە دویسبورگی ئەلمانیاش ئیدانە کران\nلە نانتێس هێرشەکانی دەوڵەتی تورک ئیدانە کران


چۆنیەتی گرتنی هەڵەبجە، هونەر تۆفیق – PMNews\nسوپای ئێران لەپاش گرتنی فاو ١٩٨٦ ەوە، لە زۆربەی بەرەکانەوە زۆری بۆ سوپای عێراق هێنابوو، هێرشە بەردەوامەکانی بەناوی فەجر و فەتح و کەربەلاوە ناونابوو کە زنجیرەیەک بوون لەو هێرشانەی ناویان نابوو دیفاعی مقەدەس.\nهێرشی گرتنی هەڵەبجە سەر بە زنجیرە هێرشەکانی فەتح بوو بەناوی فەتحی پێنجەمەوە. لە ١٣ی ئازاری ١٩٨٨ دا بەهاوبەشی سوپا و پاسداران و پێشمەرگە کوردەکانی دژ بە عێراق دەستپێکراوە، پلانە سەربازیەکە ( کەماشە) یی بۆ ئابڵۆقەدانی سوپای عێراق بووە لە سێ لاوە ( ڕۆژهەڵات و ڕۆژئاوا و باشوور) ی هەڵەبجە بە دەشتی شارەزوورەوە و دواتر لە باکوورەوە لە عەرەبەت هەرسێ سوپاکە یەکبگرنەوە و بەرەو سلێمانی هێرش دەست پێبکەنەوە.\nئەگەر ئەو پلانە بەتەواوی سەریبگرتایە ، سوپای ئێران دەربەندیخان و کەلاریشی دەخستە ژێر کۆنترۆڵی خۆیەوە، بەهۆی دابڕینی سلێمانی لە سێ لاوە هەمان ئابڵۆقەدانی سەربازی (کەماشە) ی دووبارە دەکردەوە و بەئاسانی سلێمانیشی داگیردەکرد.\nهێڵی بەرگری سوپای عێراق بریتی بوو لە دوو فیرقەی ٤٢ لەناو هەڵەبجە و ٣٦ لە دەربەندیخان . فیرقەی ٤٢ بە سەرلەشکری عەمید ڕوکن عەلی حسێن عەلگاوی، لیواکانی ٦٠٧، ٦٠٢، ٤٣٤ ی بەدرێژایی سنووری عێراق – ئێران لە سوورێنەوە تا هەورامان و شنروێ و باڵانبۆی لەژێر دەستدابوو. فیرقەی ٣٦یش کە سەرلەشکرکەی عەمید فەرحان جاسم عەباد بوو، بەدوو لیوای ٥٠٦، ٦٦ ئەرکی پاراستنی خۆرئاوای ڕووباری سیروان و دەریاچەی دەربەندیخانی لە ئەستۆبوو.\nئێرانیەکان لە ١٣ی ئازاردا لەگەڵ پیشمەرگەدا لە چیای شنروێ وە دەستیان بەهێرشەکە کرد. لەهەمان شەودا پێشمەرگە دەچنە ناوشاری هەڵەبجەوە و سوپای عێراق بەخۆیانەوە سەرقاڵ دەکەن. فیرقەی فەتح ی سوپای ئێران لە ڕووباری سیروان و چیای باڵانبۆوە هێرشە سەرەکیەکەیان دەستپێدەکەن. بە خێرایی دەپەڕێنەوە بەرەو ناوچەی زەڵم و یەکگرتنەوە لەگەڵ هێزی پاسداراندا کەلە هەورامان و خورماڵەوە هێرشیان دەستپێکردبوو و لە نێوان سەیدسادق و زەڵمدا یەکدەگرنەوە. پێکەوە پێشڕەوی دەکەن بەرەو سەیدسادق. بەشێک لە فیرقەی فەتحیش هێرش دەکەنە سەر لیواکانی ٥٠٦ و ٦٦. بەڵام لیوای ٦٦ بەرگریەکی سەخت دەکەن کەمقەدەم فەرید حەمودەی بەڕەگەز فەڵەستینی بووە.\nکاتێک فیرقەی ٤٢ لە ڕۆژی ١٤ ی ئازاردا بۆیان دەردەکەوێت ئابڵۆقەدراون هیچ دەرچەیەکیان لەبەردەمدا نەماوە ، هەموو ڕێگاکانی بەهاناوە چونیان لێگیراوە ، داوای هێزی دابەزینی ئاسمانی دەکەن . سوپای عێراق هێزێکی مغاویریان بە هالیکۆپتەر لە چیای باڵانبۆ بۆ یارمەتیدانیان دەنێرێت. بەڵام هیچیان پێ ناکرێت.\nلە ١٥ ی ئازاردا فیرقەی ٤٢ تەسلیم بە ئێرانیەکان دەبن. سەرلەشکرەکەیان لەگەڵ ژمارەیەک لە ئەمن و ئیستخباراتەکانی هەڵەبجە دەیانەوێت بە پیادە لە ڕووباری سیروان بپەڕنەوە و خۆیان دەربازبکەن. زۆرینەیان لە ڕووبارەکەدا خنکاون. عەمید عەلی حسێن عەلگاویش لەناو ڕووبارەکەدا فیشەکێک بەخۆیەوە دەنێت و خۆی دەکوژێت. لە ١٦ ی ئازاردا، سەدام حسێن فەرمان دەکات تەڕ و وشک لە هەڵەبجەدا پێکەوە بسووتێنن و شارەکە بە چەکی کیمیایی بۆردمان دەکات.\nوێنە: شەهید عومەر خاوەر\nرۆژی 16ـی سێی ساڵی 1988 فڕۆکە جەنگییەکانی سوپای عێراق بە بۆمبی کیمیایی هێرشیان کردە سەر شاری هەڵەبجە و بەو هۆیەوە زیاتر لە 5 هەزار کەس، لە دانیشتووانی شارەکە، بە پیر و گەنج، پیاو و ئافرەت و منداڵەوە گیانیان لەدەستدا. هەزاران دیکەش بریندار بوون، کە هەندێکیان تاوەکو ئێستا بەدەست برینەکانیان دەناڵێنن.


نووچە نێت | ڕاستگۆیی بێ لایەنی| بە پیشەكردن‌و پێوانەیی بوونی خەباتی ژنان لە كوردستان\nئەمرۆ (پێنج شەممە 26 2022 May )\nئافرەتان / بیروڕا\nبە پیشەكردن‌و پێوانەیی بوونی خەباتی ژنان لە كوردستان\nFebruary 2021 03 - 03:38:20\nئەمڕۆ دۆزی ژن لەكوردستان بە‌تەواوی دابڕێنراوە لەسیاسەت، بەو واتایەی خەباتكردن بۆ مافەكانی ژن لەدۆزێكی سیاسی‌و هەمەلایەنەی كۆمەڵایەتییەوە، كورتكراوەتەوە بۆ كۆمەڵێك دامودەزگای حكومی‌و ڕێكخراوەی ژنان بە سیستمێكی هایڕاكی‌و دابەشكاری لە پلەوپایە‌و موچەدا.\nخۆ ئەگەر نزیكتر سەرنج بدەین، دەبینین دۆزی ژن لە ئێستادا لە فۆرمێكی فەرمی‌و بەپێوانەیی كراودا گوزارشتی لێدەكرێت لەلایەن كۆمەڵێك ڕێكخراو، بێگومان بە 'سەرۆكایەتی' كۆمەڵێك لە ژنان، كە هەریەكە‌و سەركردەیەك یان پارتێكی سیاسی پاڵشپتی ماددی‌و مەعنەوی دەكات. هەندێكیان پاڵپشتی دەرەوەی كوردستان وەردەگرن‌و بەهەمان شێوە لە دەوری بازنەی ژنانی دەسەڵاتخوازدا دەسوڕێنەوە، بەهۆی كۆمەڵێك بەرژەوەندی هاوبەشەوە كەوا دەخوازێت پێكەوە كاربكەن. دیارە بە هەموویان لە دەوری كۆمەڵێك دروشمی (نیولیبڕاڵ)و (ڕیفۆرمخواز)ی لاواز كۆبوونەتەوە. كۆی داخوازی‌و گوتارەكانیان لە هاوسەنگی ڕەگەزی‌و چەسپاندنی كۆتای ژناندا خۆی قەتیسكردووە.\nهەروەها كورتكردنەوەی پرسی گرنگ سەبارەت بە (توندوتیژی‌و هەراسانكردن)و زۆری دیكە، بۆتە هەندێك ڤیدیۆ كلیپی كورت‌و سادە‌و كاڵ‌و كرچ. لە كاتێكدا ئەم كلیپانە كۆمەكێك ناكەن گەر خودی كێشەكە كاری باشی لەسەر نەكرابێت، كلیپێكی نیوخولەكی دەتوانێت چی لە زهنیەتی تاكەكاندا بگۆڕێت كە خودی كێشەكە هێشتا بەباشی پێناسە‌و باس نەكراوە لە كۆمەڵگەدا؟!\nئەگەر بە وردی لەچالاكییەكانی ( شانزدە ڕۆژەی وەستانەوە بە دژی توندوتیژی) بڕوانین، وەك تازەترین نموونە، ئەوا دەبینین كە هەر ئەم ڕێكخراوانە‌و 'سەرۆك'و 'بەڕێوەبەر'و 'وتەبێژەكانیان' لەپاڵ پیاوانی سەركردە‌و ژنانی پارت‌و حكومیدا دەبینرێن، و بە ملپێچێكی پرتەقاڵییەوە كۆمەڵێك وتاری دووبارەبووەوە پێشكەشدەكەن.\nئەو ژنانەی كە بەدەوری پلەوپایە‌و دەسەڵاتەوەن، نەیانتوانیوە گوتارێكی جدی ژنانەیان هەبێت بە دونیابینی خۆیانەوە، بەرهەمهێنەوەی ڕوانین‌و خواستەكانی دەسەڵاتن.\nئەوەی بەدیدەكرێت نەبوونی هیچ گوتارێكی ڕادیكاڵانەیە كە دەست بەرێت بۆ ڕیشەی كێشەكان‌و ڕەخنەی جیدی دەسەڵات بكات لە هەموو فۆرمەكانیدا، وە لە هەمان كاتدا ئەڵتەرناتیڤ‌و ستراتیژییەكی بوێرانە‌و بێ سازش بخاتە ڕوو بۆ كاركردن‌و خەباتی ژنان. گفتوگۆكان لەوەدا قەتیس بوون؛ كە كێ زۆرتر كاری كردووە؟ كێ زۆرترین پرۆژەی ئەنجامداوە؟و كێ زۆرترین پاڵەوانیەتی ئەنجامداوە؟!\nئەوانەی بەپشتیوانی سەرۆك‌و پارتەكان پلە‌و پۆستیان پێدراوە لە دامودەزگاكانی حكومەت‌و زانكۆكان‌و ناوەندەكان، وەكو پیشە لەو بوارەدا كاردەكەن، نەك وەك خەباتكارێكی سیاسی دۆزی ژن. ئەمەش وەها دەكات كە گوتار‌و كاركردنی ئەم ژنە 'پرۆفێشناڵانه' ی بواری ژنان لە چوارچێوەیەكی دیاریكراوی فەرمی‌و پیشەییدا بێت، نەوە‌ك بوێرانە جەختكردنەوە بێت لە دۆزی ژن.\nبێگومان ئەم جۆرە لە ژن كە بە دەوری پلەوپایە‌و دەسەڵاتەوەن، نەیانتوانیوە گوتارێكی جدی ژنانەیان هەبێت‌و ڕوانینێكی ژنانەیان نییە بە هۆشمەندی‌و دونیابینی خۆیانەوە، بەڵكو بەرهەمهێنەوەی ڕوانین‌و خواستەكانی دەسەڵاتن بۆ كەمە ڕیفۆرمێك، كە خودی دەسەڵات خۆی ڕێگەی پێداون قسەی لەسەر بكەن.\nبە واتایەكی تر؛ ئەم ژنانە ڕێگەپێدراوی (دەسەڵاتی پیاوسالارین) لە هەرێمی كوردستاندا كە كۆمەڵێك پێشنیاری سادەی وەكو (هاوسەنگی ڕەگەزی)و (كۆتای ژنان) بكەن، هەربۆیەش ساڵانێكی زۆر لەڕێگەی ناوەند‌و ڕێكخراوەكانیانەوە لە دەورری ئەم خواستانەدا كاردەكەن‌و وا نیشاندەدەن كە بۆ دۆزی ژن كاردەكەن، بەڵام لەڕاستیدا ئەم جۆرە كاركردنە زۆر بێ زیانە بۆ دەسەڵات‌و هیچ پرسیارێكی جدی‌و دەستبەجێ لەسەریان دروست ناكات.\nلە بەردەوامی ئەم نمایشەدا هەر جارە‌و ڕێكخراوێك هەڵدەستێت بە كردنەوەی كۆمەڵێك كارخانە‌و خولی ڕاهێنان. لە هەمووی سەیرتر خولی (دروستكردن كردنی ژنی سەركردە)یه، كە لەڕاستیدا ئەمە ئەوپەڕی لێدانە لە دۆزی ژن. لە كاتێكدا ڕێكخراوی ژنان دەبوایە كاری لەسەر نەهێشتنی هایڕاكی‌و جیاكاری بكردایە لە نێوان ژناندا، نەك بەرهەمهێنانەوەی ئەو جیاكارییە بێت كە دەسەلاتی پیاوسالاری دروستی كردووە لەنێوان مرۆڤەكاندا.\nلە كاتێكدا ژنان سواڵدەكەن، دەكوژرێن‌و دەسوتێندرێن، دەستدرێژی سێكسی دەكرێتە سەریان‌و لەكار‌و لەناو ماڵ وەكو كۆیلە مامەڵەیان لەگەڵ دەكرێت. ڕێكخراوەكانی ژنان لە گرانترین‌و باشترین گەڕەكەكانی شار بنكەیان هەیە.\nلەوەش گرنگتر خەباتی سیاسی ژنان ئەوەندەی پێویستی بە دونیابینی ژنانە‌و كاری هەرەوەزی‌و بێ پلەوپۆستە، نیو هێندە پێویستی بە 'سەركردە'ی دروستكراو نییە لەسەر ڕێبەری ئامادەكراوی نیولیبڕاڵی ئەمریكی. هەربۆیەش كۆی كۆڕ‌و سیمینار‌و كارخانەی ئەم ڕێكخراو‌و دامودەزگایانە، لە چوار دیواری فەرمانگە گرانبەهاكانیان‌و هۆتێلە پێنج ئەستێرەكاندا قەتیس بووە.\nلە كاتێكدا ژنان سواڵدەكەن، دەكوژرێن‌و دەسوتێندرێن، دەستدرێژی سێكسی دەكرێتە سەریان‌و لەكار‌و لەناو ماڵ وەكو كۆیلە مامەڵەیان لەگەڵ دەكرێت. ئەوە سەرەڕای ئەوەی كە ڕێكخراوەكانی ژنان لە گرانترین‌و باشترین گەڕەكەكانی شار بنكەیان هەیە، كەسیان ئامادە نین بارگە‌و فەرمانگەیان ببەنە گەڕەكێكی پڕ لە كێشە‌و لەوێ لە نزیكەوە لەگەڵ ژنانی هەژاردا كاربكەن.\nلێرەوە بەپیشەبوونی بواری ژنانمان بۆ دەردەكەوێت, كە چۆن كۆمەڵێك كەس بوونە (پیشەوان)، بە واتایەكی تر كۆی دۆزی ژن كراوەتە 'كەرتێك'و دابەشكراوە بەسەر كۆمەڵێك 'پیشەدا'، لەوانە سەرۆك، بەڕێوەبەری بەرنامە، ئەفسەر، كارمەند، كارمەندی پرسگە، كارگوزار‌و شۆفێر. ئەمە ئەو ڕۆڵانەن كە ڕێكخراوەكانی ژنان پەیڕەوی دەكەن لەم كەرتەی بازرگانی دۆزی ژندا.\nئەوەی ئێستا وەك ڕێگرێكی گەورە لەبەردەم دروستبوونی بزوتنەوەیەكی ڕادیكاڵ‌و خاوەن دونیابینی ژناندایە خودی ئەم ڕێكخراو‌و ناوەندانەن، كە لە ژێر ناوی دۆزی ژن‌و ڕەگەزدا، سەرۆك‌و بەڕێوەبەر‌و كارمەند‌و پیشەوانن بەڵام كەمترین گفتوگۆی هزری‌و مەعریفی دەبینین لەو وڵاتەدا لەسەر پرسی ژن بكرێت. ئەوەی كە هەیە كۆمەڵێك سیمینار‌و كۆنفرانسی ڕووكەش‌و فەرمی‌و نمایشین بۆ سەرۆكەكانی ئەم ڕێكخراوانە، هەڵبەت ئەویش بەپێی دووری‌و نزیكیان لە دەسەڵاتەوە مافی قسەیان هەیە لەم شوێنانە، ئەگینا دەبێت وەكو گوێگر ئامادەبن بە دەوری مێزە ڕازاوەكاندا.\nهەر له هەناوی ئەو بازنەی دەسەڵاتەشدا كە ئەمڕۆ لە كەرتی ڕێكخراوی ژناندا دروست بووە، هایڕاكی‌و دەستەبەندی دروستبووە، ئەوانەی زۆرترین پەیوەندی‌و نزیكایەتییان هەیە لەگەڵ دەسەڵات‌و فڵانە سەرۆك‌و فڵانە وەزیر، زۆرترین هەلی میدیایی‌و قسەكردن‌و ئامادەییان دەدرێتێ لە كۆنفرانسە 'فەرمی'و بۆنەكاندا لەژێر ناوی ژن‌و ڕەگەز‌و ئافرەت‌و هتد.\nئەم بە (پیشە- بوونە)و بە (پێوانەیی كردنەی دۆزی ژن) بەر لەهەموو شت مەترسییە لەسەر دۆزەكە خۆی‌و بەلاڕێدابردن وچەواشەكارییە. بوونی كۆمەڵێك ژن لە دەسەڵات‌و پچڕینی پێگە بۆ چەند ژنێكی دەسەڵاتخواز، نانێك بۆ سفرەی هەزاران ژن‌و خانەوادەی هەژار زیاد ناكات. ئەوەی دەشێت ڕووبدات جیاكردنەوەی هێڵی ئەوانەیە كە لە ڕووی فیكری‌و بنەما‌و سیاسیەوە لەگەڵ ئەم گوتارە ناچالاك‌و پاشكۆیەدا نین.\nهەوڵدان بۆ كاركردنی سەربەخۆ‌و دروستبوونی گروپگەل‌و دەست پێشخەری گەنجانە‌و جیاواز لەدەرەوەی ئەم بەبازرگانی بوونەدا، دەتوانێت سەرەتایەك بێت بۆ هاتنەكایەی گوتارێكی شۆڕشگێڕانەی ژنی كورد. گوتارێك كە هەڵگری لێكدانەوە‌و دونیابینی ژنانەی خۆی بێت بۆ هەموو كایەكان‌و لەدەرەوەی بازنەی دەسەڵات‌و دەسەڵاتخوازی گەشەبەخۆی بدات بۆئەوەی بە گشتی بۆ دۆزی كۆی ژنانی كورد خەبات بكات.\nلەماڵپەڕی ڕوانگەو رەخنەوە\nOctober 2021 05\nسیاسەت و خاک، هاوکێشەی هەمان تێکستی کۆمەڵگەکانە\nمۆدێرنیزمی کورد هەڵقوڵاوی کۆمەڵگەی کوردییە یان حەزی نوخبەیە؟!\nئافرەت و ژیان، ئاوڕێک لە دوێنێ و ئەمڕۆدا\n8ی ئازار و دابەشبوونی فیمینیزم\nتێکۆشانی ژنانی کورد بەشێکی زیندووی مێژووی خەباتی ژنانی جیهانە\nهەشتی مارس و چەند سەرنجێک: هەشتی مارس ڕۆژی ڕێکخراوەکانی ژنان نییە\nوردەکیس (تکیس) چییە؟


هێرشە چەکدارییەکان لە سەردەمی کۆرۆنادا\n04:26 - 18/05/2020\nهێرشە چەکدارییەکان لە سەردەمی کۆرۆنادا\nکۆتایی ساڵی رابردوو ڤایرۆسی کۆرۆنا لە چینەوە سەریهەڵدا و زۆربەی وڵاتانی جیهانی گرتەوە، زیاتر لە چوار ملیۆن و 800 هەزار کەس تووشی ڤایرۆسەکە بوون و زیاتر لە 317 هەزار کەسیش گیانیان لەدەستدا. سەرەڕای ئەوەی هەموو جیهان سەرقاڵی رووبەڕووبوونەوەی ڤایرۆسەکە بوون، گروپە چەکدارییەکان بەردەوام بوون لە هێرشە چەکدارییەکانیان.\nپەیمانگای لێکۆڵینەوەی سیستمە ژینگەییەکان، لە راپۆرتێکیدا باسی لەو هێرشانە کردووە کە لەنێوان 11ی ئازار تاکو 13ی ئایاری ئەمساڵ لە چەند ناوچەیەکی جیاوازی جیهان ئەنجامدراون.\nعێراق؛ هێرشە گەورەکە\nهەمان ئەو رۆژەی رێکخراوی تەندروستی جیهانی رایگەیاند، کۆرۆنا بووە بە پەتایەکی ترسناک و کوشندە، بنکەی سەربازی تاجی لە باکوری بەغدا کاتیۆشا باران کرا، بەم جۆرەش قۆناغێکی نوێ لە ململانێکانی نێوان ئەمریکا و گروپە چەکدارییەکانی عێراق دەستیپێکرد.\nلە هێرشەکەی سەر بنکەی سەربازیی تاجی کە بە 17 کاتیۆشا ئەنجامدرا، سێ سەربازی هێزەکانی هاوپەیمانی نێودەوڵەتی کوژران، کە دوانیان ئەمریکی (سەربازێک و سەربازێکی خانەنشین) و دانەیەکیان بەریتانی بوون. هەر لە هێرشەکەدا نزیکەی 15 سەربازی دیکە بریندار بوون.\nلەگەڵ ئەوەی هیچ لایەنێک بەرپرسیارییەتی خۆی لە هێرشەکە رانەگەیاند، بەڵام هەموو ئاماژەکان بۆ ئەوە چوون کە (كتائب حزب الله)ی عێراق ئەنجامیدابێت.\nسێ رۆژ دواتر و لە 14ی ئازار، بنکەی سەربازی تاجی جارێکی دیکە بە 33 کاتیۆشا هێرشی کرایەوە سەر. لە هێرشەکەدا سێ ئەندامی هێزەکانی هاوپەیمانان و عێراق برینداربوون.\nئەمجارەش دیسان پەنجەی تۆمەت بۆ (كتائب حزب الله)ی عێراق و ئەو هێزە چەکدارانەی عێراق درێژکرایەوە، کە لەلایەن ئێرانەوە پشتیوانی دەکرێن.\nلەگەڵ ئەوەی عێراقییەکان سەرقاڵی رووبەڕووبوونەوەی ڤایرۆسی کۆرۆنا بوون و هەموان لەژێر ترسی بڵاوبوونەوەی زیاتری ڤایرۆسەکەدا بوون، گروپە چەکدارەکان بەردەوام بوون لە هێرشەکانیان، ئەو رۆژەی دووەم هێرش کرایە سەر تاجی، دەیەم کەس لە عێراق بە ڤایرۆسی کۆرۆنا گیانی لەدەستدا.\nبۆکۆ حەرام لەگەڵ کۆرۆنا هاتەوە\nهێرشە چەکدارییەکان تەنها لە عێراق بەردەوام نەبوون، لە 23ی ئازاردا گروپی (بۆکۆ حەرام) گەورەترین و درێژترین هێرشی بۆ سەر سوپای چاد ئەنجامدا.\nچەکدارانی (بۆکۆ حەرام) هێرشیان کردە سەر بنکەیەکی سوپای چاد لە نیمچە دورگەی (بۆما) لە ناوچەی ئاویی چاد لەسەر سنوری نەیجیریا. لە هێرشەکەدا زیاتر لە 92 سەرباز و ئەفسەری سوپای چاد کوژران.\nهێرشەکە ماوەی حەوت کاتژمێر بەردەوام بووە، 24 ئۆتۆمبێلی سەربازی و تانک تێکشکێندراون، ئەو هێزانەشی بۆ هاوکاری و یارمەتی هێزەکان هاتوون رووبەڕووی هێرشی چەکدارانی (بۆکۆ حەرام) بوونەتەوە. ئەو چەکانەشی دەست چەکدارەکان کەوتوون بە بەلەم گواستراونەتەوە بۆ شوینێکی نادیار.\nچەند رۆژێک دوای هێرشەکە و لە 30ی ئازار، (ئیدریس دیبی) سەرۆکی چاد، دەستپێکردنی ئۆپراسیۆنێکی بۆ سەر (بۆکۆ حەرام) بە ناوی (توڕەیی بۆما) راگەیاند. سەرۆکی چاد بەڵێنی تۆڵەکردنەوی دا و وتی، چەکدارانی (بۆکۆ حەرام) باجێکی هێندە قورس دەدەن لە مێژوودا تۆماربکرێت.\nلە راوچییەوە بۆ نێچیر\nلە هەمان رۆژ، واتە 23ی ئازار، هێزێکی سوپای نەیجیریا دەکەونە بۆسەیەکی چەکدارانی (بۆکۆ حەرام) و دەیان سەربازیان لێدەکوژرێت.\nهێزێکی سەر بە سوپای نەیجیریا لە شاری (مایدوجوری)یەوە بەڕێدەکەون تاکو هێرش بکەنە سەر چەکدارانی داعش لە ناوچەکەدا، لە رێگادا دەکەونە بۆسەی چەکدارانی (بۆکۆ حەرام) و هێزەکە لە هێرشبەر و راوچییەوە دەبن و بە هێرش بۆکراو و نێچیر.\nبۆسەکە لە گوندی (جۆرجی) لە ویلایەتی (بورنو) بووە، چەکدارانی (بۆکۆ حەرام) بە (ئاڕ بی جی) لە هێزەکەی سوپای نەیجیریایان داوە و لە ئەنجامدا 70 سەرباز کوژراون و دەیان سەربازی دیکەش برینداربوون و رفێندراون.\nهێرشکردنە سەر پەرستگا\nدوای دوو رۆژ و لە 25ی مانگی ئازار، چەکدارانی داعشی "ویلایەتی خوراسان"، هێرشیان کردە سەر پەرستگای (سیخ گواردوارا) لە شاری کابوڵی پایتەختی ئەفغانستان.\nهێرشەکە ماوەی چەند کاتژمێرێک بەردەوام بووە، لانی کەم 25 کەس کوژران کە لە نێویاندا، ژن و منداڵ هەبوون، چەند کەسێکی دیکە برینداربوون و دەیان کەسی دیکەش بە بارمتە گیران.\nدوای پەلامارەکە (بزوتنەوەی تاڵیبان) بێبەریبوونی خۆی لە هێرشەکە راگەیاند و بڵاویکردەوە، کە دوور و نزیک پەیوەندییان بەو هێرشەوە نییە.\nرفاندنی سەرکردەکەی ئۆپۆزسیۆن\nرۆژێک دواتر و لە 26ی ئازار، چەند چەکدارێکی نەناسراو، (سومالا سیسیە) سەرکردەی ئۆپۆزسیۆنی (مالی)یان لە ناو هەڵمەتی هەڵبژاردنە پەرلەمانییەکەی ئەو وڵاتەدا رفاند.\nبۆسەکە لە ناوچەیەکی باکوری وڵاتەکە ئەنجامدرا، لە ئەنجامدا پاسەوانە تایبەتەکەی سەرکردەی ئۆپۆزسیۆن کوژرا و دوو پاسەوانی دیکەش بریندار بوون، دواتریش چەکدارەکان چوار رفێندراویان ئازادکرد.\nلە سەرەتای مانگی نیسان حزبی (یەکێتی لەپێناو کۆمار و دیموکراسی) رایگەیاند، (سیسیە)ی تەمەن 70 ساڵ تەندروستی باشە، هەوڵەکان بەردەوامن بۆ رزگارکردنی و لەگەڵ چەکدارەکاندا لە گفتوگۆدان.\nلە چواری نیسان، هاوڵاتییەکی سودانی بە ناوی (عەبدوڵا ئەحمەد عوسمان)، لە ناوچەی (رومان – سور –ئەیزەر) لە باشوری شاری لیۆن، بە چەقۆ هێرشێکی هەڕەمەکی ئەنجامدا و لە ئەنجامدا دوو کەس گیانیان لەدەستدا و چوار کەسی دیکەش برینداربوون کە برینی سێ کەسیان قورس بوون.\nدیسان بۆکۆ حەرام\nرۆژیک دواتر دوو هێرشی خۆکوژی لە شاری (ئەمشیدی) نەیجیری ئەنجامدرا و لە ئەنجامدا حەوت کەس کوژران، لەگەڵ ئەوەی هیچ لایەنێک بەرپرسیارییەتی خۆی لە هێرشەکە رانەگەیاند، بەڵام (بۆکۆ حەرام) بە ئەنجامدەری هێرشەکە تۆمەتبارکرا.\nبۆسەکەی (ئەبو سەیاف)\nلە 17ی نیسان، ئەو کاتەی فلیپینییەکان سەرقاڵی جێبەجێکردنی رێکارەکانی خۆپارێزیی بوون لە ڤایرۆسی کۆرۆنا، گروپی (ئەبو سەیاف) بۆسەیەکیان بۆ سوپای فلیپینی دانا، لە ئەنجامدا 11 سەرباز کوژران و 14ی دیکەش بریندابوون. بۆسەکە بوو بە خوێناویترین هێرش لە ماوەی ساڵی رابردوودا.\nعەفرین هێرشێک بەبێ هێرشبەر\nرۆژی 28ی نیسان، تەقینەوەیەکی بەهێز شاری عەفرینی لە رۆژئاوای کوردستان هەژاند. تەقینەوەکە بەهۆی تانکەرێکی بۆمبڕێژکرا ئەنجامدرا و بووە هۆی کوژرانی نزیکەی 50 کەس کە 11 کەسیان منداڵ بوون.\nبەپێی هەندێک سەرچاوەی خۆجێی سوریا لە تەقینەوەکەدا نزیکەی 80 کەس کوژراون، بەڵام تورکیا ئەو ئامارانەی رەتکردەوە.\nتاکو ئێستا هیچ لایەنێک بەرپرسیارییەتی خۆی لە تەقینەوەکە رانەگەیاندووە، بەڵام وەزارەتی بەرگری تورکیا (هێزەکانی پاراستنی گەل) بە ئەنجامدەری تەقینەوەکە تۆمەتبارکردووە.\nلە سەرەتای ئەمساڵەوە چەکدارانی داعش لە عێراق چالاکییەکانیان لەدژی هێزە ئەمنییەکان و گروپە چەکدارییەکانی دیکە دەستپێکردەوە.\nلە رۆژی دووی ئایار، چەکدارانی داعش لە ناوچەی (مەکیشیفیە) لە سەڵاحەدین هێرشیان کردە سەر چەکدارانی حەشدی شەعبی و لە ئەنجامدا 10 چەکدار کوژران.\nرۆژی 12ی ئایاری 2020، کەسێکی خۆکوژ لەکاتی ناشتنی تەرمی بەڕێوەبەری پۆلیس لە ویلایەتی (نەنکرکار)ی ئەفغناستان خۆی تەقاندەوە و لە ئەنجامدا 32 کەس کوژران و 132 کەسی دیکەش بریندار بوون.\nدواتر "ویلایەتی خوراسان"ی سەربە رێکخراوی داعش بەرپرسیارییەتی خۆی لە ئەنجامدانی تەقینەوەکە راگەیاند.\nلە هەمان رۆژ چەند چەکدارێک کە گومان دەکرا سەر بە رێکخراوی داعش بن، هێرشیان کردە سەر بەشی منداڵبوونی نەخۆشاخانەیەکی شاری کابوڵی ئەفغانستان.\nلە ئەنجامی هێرشەکەدا 24 کەسی مەدەنی کوژران کە دوانیان کۆرپە بوون و ژمارەیەکیشیان پزیشک و پەرستار بوون.\nدوای وەڵامدانەوەی چەکدارەکان لەلایە هێزە ئەمنییەکانەوە کە ماوەی پێنج کاتژمێری خایاند، هەر سێ هێرشبەرەکە کوژران.\nلە سەرەتای ئەمساڵەوە چەکدارانی داعش لە عێراق و بەتایبەت لە ناوچە سنورییەکانی نێوان هەرێمی کوردستان و عێراق، چالاکییەکانیان چڕکردووەتەوە، بە دیاریکراویش لە مانگی نیسان و سەرەتای ئەم مانگەدا.\nبڵاوبوونەوەی ڤایرۆسی کۆرۆنا، سەرقاڵبوونی هێزە ئەمنییەکان بە جێبەجێکردنی بڕیاری قەدەغەی هاتووچۆ، دروستبوونی بۆشایی ئەمنیی، کشانەوەی هێزەکانی هاوپەیمانان و راگرتنی هێرشە ئاسمانییەکان، ئەو هۆکارانە بوون کە وایانکرد چەکدارانی داعش چالاک ببنەوە و هێرشەکانیان چربکەنەوە.


بۆ یادی سەد ساڵەی ڤۆڵڤگانگ بۆڕشێڕت - بنکەی روناکبیریی گەلاوێژ :: Gelawej\nبۆ یادی سەد ساڵەی ڤۆڵڤگانگ بۆڕشێڕت\nهەمەڕەنگ May 20, 2021\nئەو زەمەن و شوێنەی (ڤۆڵفگانگ بۆڕشێڕت)ی تێدا ژیا، لە خراپترین زەمەن و شوێنەکان بوون. تەمەنی تەنیا پازدە ساڵان بوو، ئەو کاتەی دەستی بە نووسینی شیعر کرد، ئەوەش ئەو کاتە بوو کە پارتی ناسیۆنالیستی کرێکاری ئەڵمانی (نازی) دەسەڵات دەگرێتە دەست و پاش شەش ساڵ لەو ڕوداوەش، ئەڵمانیا، بەدیاریکراوی هامبۆرگ، ئەو شوێنەی (ڤۆلفگانگ بۆڕشێرتی)ی تێدا لە دایک و بوو، ڕووبەڕووی جەنگێکی سەخت دەکاتەوە.\nڤۆڵفگانگ بۆڕشێرت لە ٢٠.مای ١٩٢١ وەک تاقانە منداڵی پیاوێکی مامۆستا و ژنێکی نووسەر لە هامبۆرگ لەدایک دەبێت. لە تەمەنی هەژدە سالیدا لە یەک کاتدا لە خوێندنگەی پیشەیی بەشی کتێبخانە، وەک کتێبفرۆش و بەشیوەیەکی تایبەت بۆ شانۆ دەست بەخوێندن دەکات. بەڵام پاش یەک ساڵ دەست لە خوێندنی پیشەیی هەڵدەگرێت. هەر لەو ساڵەدایە لەبەر هاوسۆزی ڤۆڵڤگانگ بۆرشێڕت بۆ هاوڕەگەزخوازەکان یەکەمین جار لە ژیانیدا خۆی لە زینداندا دەبینێت، کە ئەوەش کۆتا جار نابێت. کاتێک تەمەنی دەبێتە بیست ساڵ، خوێندنی شانۆ تەواو دەکات و دەبرێت بۆ سەربازی زۆرە ملێ، کە ئەوکات دەسەڵاتی نازی لەوپەڕی دڵڕەقی خۆیدا بوو.\nهیچ شتێک بۆ ئەو هێندەی سەربازیکردن زەحمەت نەبوو، نەک تەنیا لەبەرئەوەی ڤۆڵڤگانگ لەڕووی دەروونییەوە ئامادەیی سەربازی بوونی تێدا نەبوو، بەڵکو لەبەر دڕەندەیی دەسەڵاتی نازی و کۆمەڵکووژی جولەکەکان و دگیرکردن و ئەتکردنی میلەتانی تر، کەئەوەش پێچەوانەی باوەڕ و بنەما ڕەوشتییەکانی ئەو بوو، وە لە سەرجەم نووسینەکانیشدا ڕەنگیداوەتەوە و بەڕاستیش باجی بۆ داوە. ئەو بە نووسینی شیعر دەستی پێکرد، حەزێکی زۆریشی بۆ شانۆ هەبوو، بەڵام دەسەڵاتی نازی ئەو خەونەی ڤۆڵفگانگی لەناوبرد و ڕاپێچی سەربازی زۆرەملێی کرد. سەربازی لە ژیانی ئەودا، ئەگەرچی بووە هەوێنی چەندین کاری ئەدەبی جوان، بەڵام ژیانی ئەوی وەک مرۆڤێکی ئاسایی کۆتایی پێهێنا. ساڵێک تێپەڕدەبێت لە ژیانی سەربازی ئەو، کە بەئەنقەست دەستی خۆی کۆڵەوار دەکات، تاوەکوو مۆڵەتی بدەنێ لە ڕوسیاوە بگەڕێتەوە وڵاتەکەی بەمەبەستی چارەسەر، بەڵام نەک هەر مۆڵەتی نادەنێ، بەڵکو بە تۆمەتی فێڵکردن دەخرێتە زیندان. ژیانی لەڕووی دەروونییەوە تا دەهات خراپتر دەبوو، هەتا بە تۆمەتی ترسنۆکی جارێکیتر دەخرێتەوە زیندان. پاش ئەوەی لەبەرەکانی جەنگەوە چەندین نامە بۆ هامبۆرگ دەنێرێت و تێیدا ڕەخنە لە سەرکردەی نازی ئەدۆلف هیتلێر دەگرێت، ئاشکرا دەبێت و فەرمانی لە سێدارەدانی بۆ دەردەچێت. بەڵام بەهۆکارێک فەرمانەکە جێبەجێ ناکرێت. هۆکاری جێبەجێنەکردنی فەرمانەکە لە هیچ سەرچاوەیەکدا بەتەواوی ڕوون نییە. هاینریش بوێڵ لە ووتارێکدا هۆکاری جێبەجێنەکردنی فەرمانەکە، بۆ تەمەنی ڤۆڵفگانگ دەگێڕێتەوە، کە ئەوکات تەنیا بیست ساڵان بوو. سەساڵی ١٩٤٢ بەیەکجاری لە زیندان دێتەدەرە و دەبرێتەوە ڕیزەکانی سوپا.\nڕوسیا سارد بوو بۆ ئەو، قاچەکانی توشی نەخۆشی بوو، لەوەوە توشی تایەکی بەهێز دەبێت، ڕەنگی بەیەکجاری زەرد هەڵدەگەڕێت.\nکاتێک بەهاری ساڵی ١٩٤٣سوپای ئەڵمانیا بەبێ هیچ بەرگرییەک فرانکفۆرت دەدات بەدەستەوە، ڤۆلفگانگ یەکێکە لەو سەربازانەی کە ئەمەریکییەکان دەیگوازنەوە بۆ فەڕانسا. بەڵام ڤۆلفگانگ لە زیندان هەڵدێت و بە پێ لە فەرەنسا تا هامبۆرگ دەبڕێت. مانگی مای ١٩٤٥ دەگاتەوە هامبۆرگ. پاش گەڕانەوەی بۆ نیشتیمان، بەسەختی نەخۆش و ماندووە. لەو ماوە کورتەدا کە نەخۆشی تەنگی پێهەڵچنیوە، دەست بەنوسینی چەندین پەخشان و کورتەچیرۆک دەکات. تاکە شانۆنامەکەی (دەرەوەی پێش دەرگاکە) لە ماوەی تەنیا هەشت ڕۆژدا دەنوسێت. ساڵی ١٩٤٧ دەبرێتە نەخۆشخانە لە شاری بازل. دواتر بەهۆی سەختی نەخۆشییەکەی لە ٢١ مانگی تشرینی دووەمی ١٩٤٧ لە تەمەنی ٢٦ ساڵیدا دەمرێت.\nسەرەڕای ژیانە کورتە لە هەمانکاتدا نالەبارەکەی، ڤۆڵفگانگ توانی چەند بەرهەمێک بنووسێت کە خۆی لە شیعر و کورتەچیرۆک و شانۆنامەدا دەبینێتەوە.\nئەدەبی وێرانە قۆناغێکی کورتە لە قۆناغەکانی ئەدەبیاتی ئەڵمانی. ئەم قۆناغە لەگەڵ بەکۆتاهاتنی جەنگی دووەمی جیهانیی سەریهەڵدا و لەگەڵ دووبارە بنیاتنانەوەی ئەڵمانیادا کۆتایی هات.\nئەدەبی وێرانە بەو کارە ئەدەبییانە دەگوترێت کە پاش جەنگ و سەبارەت بە ژیاری پاش جەنگ نوسراون. لە شێوەدا توندوتیژ و وێرانکەرە. بابەت گرنگییەکی زۆری هەیە و هەست و سۆز، هەموو جۆرە دەربڕینێکی ئایدۆلۆجی بەتەواوی لەدەرەوەی ئەم جۆرەیە لە ئەدەبیات. زمان ڕەق و هەڵتەکێنەرە، هاوکات نابێت زمان هاوشێوەی ئەو زمانە بێت کە سەردەمی نازییەکان پێی دەنووسرا. ڤۆڵڤگانگ سەر بەم جۆر و قۆناغە بوو. کورتبڕی و لەهەمان کاتدا پڕی و چڕی ڕستە تایبەتمەندی چیرۆکەکانی ڤۆڵفگانگن. لە ڕووی بابەتی کارەکانییەوە، زۆر سودی لە ژیانی تایبەتی خۆی بینیوە، کاتێک خوێنەر شانۆنامەی دەرەوەی پێش دەرگاکە و بیۆگرافی ڤۆڵڤگانگ دەخوێنێتەوە، جیاوازییەکی زۆر نابینێت لە نێوان کارەکتەری بێکمان و ڤۆڵفگانگ خۆیدا.\nسەرچاوە: Drußen vor der Tür und außfewählte Erzählung. Rowohlt Verlag\nDie Stimme Wolfgang Borcherts. Heinrich Böll\nئەم بابەتە 179 جار خوێندراوەتەوە


كچە "نینجاكانی" پێنجوێن\nراپۆرتی: نەوژین - هۆزان فەریق\nسێ ساڵە (شاهان) دەستی بۆ وەرزشێك بردوە كەلەناو كۆمەڵگادا نامۆیە بۆ كچ، ئەویش هونەری بەرگرییە، لەنێو ئەو هونەرەشدا، رێچكەی نینجای گرتوە، كە وەرزشێكی پڕ جوڵەیە، ئەو ئێستا بە شانازیەوە ئەندامی گروپی نینجاكانی پێنجوێنە.\nساڵی 2017 فێرگەی نینجا لەقەزای پێنجوێن (كە نزیكەی 100كم لە ناوەندی شاری سلێمانیەوە دورە) كراوەتەوە، سەرەتا تایبەت بوە بۆ كوڕان، پاش ساڵێك بەشی كچانیشی تێدا كراوەتەوە، ئێستا 25 كچ لەفێرگەكەدا راهێنان دەكەن.\nرێبەند حەمەكەریم، راهێنەری فێرگەی نینجای پێنجوێن، بۆ نەوژین وتی: ئامانجمان تەنها خزمەتكردنە بە بواری وەرزش و بەرەوپێشبردنی، بۆیە ئەم فێرگەیەمان كردەوە و هەوڵیشمانداوە وەكو یەك سود بە هەردو رەگەز بگەیەنین.\nرێبەند سەرەتای دانانی فێرگەكەیان بەئەستەم ناودەبات "كارەكە لەسەرەتاوە كەمێك سەخت بو، بەڵام سوپاس بۆخوا كۆڵمان نەدا و نەكەوتین، توانیمان ببینە جێگای متمانەی كۆمەڵگا".\nلە كوردستاندا بە كەمی كچان لە بواری وەرزشەكانی بەرگری دەبینرێن، هەربۆیە دیمەنەكە زیاتر نامۆ دەبێت كە كچان رو لەم وەرزشە پڕ جوڵەیە بكەن.\nئاسیا كەریم، 18 ساڵ، یەكێكە لە یاریزانە كچەكانی گروپی نینجا، وتی: سەرەتا راهێنانەكان بۆ من وەكو كچێك زەحمەت بو، بەڵام هەوڵدانی خۆم و پشتیوانی راهێنەرەكەم، گەیاندمیە ئاستێكی بەرزتر.\nشاهان عەلی، 15 ساڵ، یاریزانێكی تری نینجایە، جەخت لە سەختی وەرزشەكەیان دەكاتەوە "نینجا جیاواز لە هونەرەكانی تر سەختە، بۆیە پێویستی بە هەوڵدانێكی زۆرە بۆ ئەوەی جەستەیەكی بەهێز بونیاد بنێیت".\nبەردەوام لە تێكەڵبونی كچان بە وەرزش، هۆكاری كۆمەڵایەتی و رێگری خێزانەكان، بە ئاستەنگ دەزانرێت.\nشاهان لەوبارەوە دەڵێت: "لەبەر ئەوەی حەزێكی زۆرم بۆ وەرزشەكە هەیە، خێزانەكەم هاوكارێكی باشم دەكەن".\nكچانی نینجای پێنجوێن، باس لەوەدەكەن ئەم وەرزشە نەك هەر تەنها لە روی جەستەییەوە، بەڵكو لە روی دەرونیشەوە ئارامی پێداون.\nشاریا تاهیر، 16 ساڵ، یاریزانێكی گروپی نینجایە و دەڵێت: لە روی جەستەیی و دەرونییەوە سودی پێ گەیاندوم، ئێستادا جیاواز لە پێشتر لە كەسێكی گۆشەگیرەوە بوم بە كەسێكی كۆمەڵایەتی".\nنینجا دەستەواژەیەكی ژاپۆنیە و بە ژمارەیەك گروپی شەڕكەر دەوترا كە لە سەدەی 15ی زاینیەوە لەو وڵاتە سەریان هەڵدا، كە هونەرەكانی بەرگری و شمشێربازییان تێكەڵ كردوە و لە سەرەتاوە لە شەڕ و تیرۆر و تاڵانكردن گلاون، پاشان رێبازێكی دیكەی گرت و ئێستا لە جیهاندا پەیڕەوكارانی وەكو وەرزشێك ئەنجامی دەدەن و لە زۆر وڵاتدا هەن، بەڵام لە كوردستاندا رەنگە گروپەكەی پێنجوێن سەرەتای ئەم هونەرە بێت.\nرێبەند، گەشبینە بە بە بڵاوبونەوەی زیاتری ئەم هونەرە و هیواخوازە رۆژێك بتوانن بەشداری پاڵەوانێتیەكان بكەن.


"شاندەكە بەدوای دەرچەیەك دەگەڕێن"\nشارپرێس دواین هەوڵی شاندەكەی هەرێم لەبەغدا بۆ دواخستنی ریفراندۆم ئاشكرادەكات\n20/08/2017 3652 جار خوێندراوه‌ته‌وه\nسەرچاوەیەكی ئاگادار لەبەغدا بەشارپریسی رایگەیاند شاندەكەی هەرێمی كوردستان بۆ پرسی ریفراندۆم بەتەواوەتی لەوە دڵنیاكراونەتەوە، كە هیچ هێزو لایەنیكیان دەستناكەوێت بۆ پشتیوانی ریفراندۆم.\nسەرچاوەكە، كە داوای كرد ناوی بڵاونەكرێتەوە، راشیگەیاند "شاندەكەی هەرێم ئێستا لەگفتوگۆی ئەوەدان لەگەڵ لایەنەكان، كە پێكەوە دەریچەك بدۆزنەوە بۆ چارەسەری كێشەكانی نیوان بەغداو هەولێر".\nسەرچاوەكە هەروەها ئاشكرایكرد، كە شاندەكە دەیانەوێن لەگەڵ بەرپرسانی عێراق، چارەسەری كێشەكانی هەولێرو بەغدا "بكرێتە هۆیەك بۆ دواخستنی ریفراندۆمی هەرێمی كوردستان"، كە وەك بڕیاردراوە مانگی نۆی داهاتوو بەرێوەبچێت.\nشاندەكەی هەرێم لەرۆژی دوو شەممەی رابردووەوە لەشاری بەغدان‌و لەگەڵ لایەنە سیاسییەكانی عێراق گفتوگۆیان كردووەو بڕیارە ئەمڕۆش یەك شەممە لەگەڵ هاوپەیمانی نیشتمانی شیعەكان بۆ جاری دووەم كۆببنەوە.\nهاوكات سەرچاوەیەك لەهاوپەیمانی نیشتمانی بۆ شارپرێس ئەوەی راگەیاند، "شاندەكەی هەرێم ئێستا لەكۆبوونەوەكان زیاتر باس لەچارەسەری كێشەكان دەكەن نەك ئەنجامدانی ریفراندۆم وەك چارەسەر".\nشارپرێس ئەوەشی زانیوە، كە شاندەكەی هەرێم داواشیان لەفوئاد مەعسوم سەرۆك كۆمارو چەند كەسایەتییەكی تری عێراقییان كردووە، كە رۆڵیان هەبیت لەچارەسەری كێشەكەو ئەوان لەگەڵ ئەمریكییەكان قسە بكەن تا پێكەوە چارەسەریكی گونجاو بدۆزنەوە بۆ ئەم پرسە.\nمەسعود بارزانی‌و بەشێك لەلایەنە سیاسییەكانی هەرێم رۆژی 25/9/2017یان دیاریكردووە بۆ ئەنجامدانی ریفراندۆم، كە ئەمە كاردانەوەی بەدواوە هاتووەو زۆربەی كاردانەوەكانیش بۆ ئەوەیە، كە ریفراندۆم دوابخرێت‌و لەو وادەیە ئەنجانەدرێت.\nهەرێمی كوردستان پرسی كێشەكانی چەند ساڵی رابردووی لەگەڵ حكومەتی عێراقی كردووەتە بیانوو بۆ ئەنجامدانی ریفراندۆم، كە لەدوای سەردانی شاندەكەی هەرێم بۆ بەغدا، لایەنە عێراقییەكان ئامادەییان نیشانداوە بۆ چارەسەری كێشەكان.


وەک ئاشکرایە لە رۆژی ٢٦ی سێپتەمبەردا ھەڵبژاردن بۆ بیستھەمین خولی پەرلەمانی ئەڵمانیا بەڕێوەدەچێت. بەوپێیەش وڵاتەکە بەرەو قۆناغێکی نوێی ژیانی سیاسی و ئابوری ھەنگاو دەنێت لە ئاکامدا بێگومان کەم تا زۆر رەنگدانەوەی لەسەر لایەنی کۆمەڵایەتی و زۆربەی کایەکانی ژیانی دانیشتوانەکەی دەبێت.\nئەڵمانیا بەرەو قۆناغی دوای شازدە ساڵ مێرکل ھەنگاو دەنێت، بە حوکمی ئەوەی کە لە دوای چوار خول بۆ ئەو ماوە زۆرە لەسەر یەک راوێژکاری ئەڵمانیا بوو و بۆ ئەم خولە نوێیە خۆی کاندید ناکاتەوە، ھەر چەندە دەستوری وڵات رێیپێداوە بۆ بەردەوام خۆکاندیدکردنەوەی. یەکێک لە ھۆکارەکان شکستی پارتەکەی بوو لە ھەڵبژاردنەکانی ھەردوو پەرلەمانی ھەرێمی باڤاریاو ھێسن لە ئۆکتۆبەری ٢٠١٨.\nبەمەش مێرکل تائێستا تاکە راوێژکارە لەدوای ئەوەندە ساڵ بە حوسن و رەزای خۆی، خۆکاندیدکردنەوە ره‌تبکاتەوە- پێشتر ھێلموت کۆل لە ساڵی ١٩٩٨ بۆ خولی پێنجەم خۆی کاندیدکردەوە، بەڵام بەرانبەر گێرھارد شریۆدە شکستی ھێنا.\nماوەی سەرۆکایەتیی حکومەت لەلایەن مێرکل-وە، جیھان بەگشتی، ئەوروپاو ئەڵمانیا بەتایبەتی بە چەند وێستگەیەکی قورس و تەنگژاویدا گوزەریان کرد- دیارترینیان؛ لەلایەک قەیرانی ئابووری و دارایی ٢٠٠٨، ئینجا قەیرانی یۆرۆ ٢٠١٠، لەلایەکی تر قەیرانی کۆچبەران و سەرھەڵدانی داعش، دواتر پەتای کۆرۆناو پاشان کارەساتی سروشتی و دواھەمینیشیان ئەوەی کە پێی دەڵێن قەیرانی ئەفغانستان (له دوای بڕیاری کشانەوەی ھاوپەیمانان). بەدەر لەمانەش چەندین کێشەو روداوی تری وەک سەرھەڵدانی بەھاری عەرەبی و لێکەوتەکانی، پاشان قەیرانی دورگەی قرم، جەنگی جۆرجیا، راگرتنی ھاوسەنگی لەنێوان روسیاو ئەمریکا و چین لە ھەموو بوارەکاندا، گەرمبوونی جەنگی ئەلکترۆنی، ئینجا ھەڵکردن لەگەڵ ئەتوارەکانی ترەمپ و ئەردۆغان و چەندین گرفتی ناوخۆیی سیاسی وەک دامەزراندن و ھاتنە ناو پەرلەمانی (پارتی ئالتەرناتیڤ بۆ ئەڵمانیا - پارتێکی شعوبیی راسترەوی توندڕەوە)و بوونە جێی رەخنەی جۆراوجۆر.\nمێرکل-یش بە جۆرێک رووبەڕووی ھەموو ئەو ئاڵنگاریانە بووەوه‌و بە ستایڵێک قیادەی کرد، کە خوێندنەوەی جیاوازی بۆ ئەکرێت و بووه‌تە جێی مشتومڕ. ھەر وڵاتێک، حزبێک یان کەسێک بە جۆرێک لێی دەڕوانێت، ئیدی باش یان خراپ واتە بۆئەوان چۆن کەوتبێتەوە، بەو شێوەیە لێی دەڕوانن.\nباسی دەستکەوت و شکستی کابینەکانی مێرکل بابەتێکی ھەمەلایەن و ئاڵۆزە، لێرەو لەوێ رەخنەی بەجێ و نابەجێ ھەن.\nوێنە گشتیەکە ئەوە نیشانی جیھان ئەدات، کە لەو سەردەمەدا ئەڵمانیای دەوڵەتی یاساو دیموکراسی، چوارەم بەھێزترین ئابووری جیھان و خاوەن بەھێزترین ئابووری ئەوروپا، لە ئامانجە نیشتمانیەکان و بەھا ئینسانی و ئەخلاقییەکان دورنەکەوتووەتەوە، بگرە لە ھەرەزۆری کارو چالاکییە ھاوبەشە ئاوەدانی و خێرخوازییەکاندا پشکی شێری بەرکەوتووە.\nلە ناونیشانی بابەتەکە دوور نەکەوینەوە، پرسی کۆچ و پەنابەران لە ئەڵمانیا بابەتێکە، کە لە ریزی ھەموو ئەو بابەتە جەوھەریانەدایە، کە ھەمیشە لە نێو کۆمەڵگاو سیاسەتی وڵات زۆر بایەخی پێدەدرێت و تاوتوێ دەکرێت، ھەروەھا لە پێکھێنانی ھەموو حکومەتێکدا لایەنەکان رێککەوتنی لەسەر دەکەن، ئەویش لەبەر چەند ھۆکارێک؛ بۆ نموونە ئایا بەردەوام وەرگرتنی ئاوارە ئەبێتە مایەی بارگرانی یان گەشەپێدانی ئەڵمانیا، چۆن کارێک بکرێت تا خۆگونجاندنی ھاتوان ئاسان بکرێت و باشتر تێکەڵی کۆمەڵگەی ئەڵمانی بن؟ ئەی کۆچھێنان رێگری لە کەمبوونەوەی دانیشتوانی ئەڵمانیا دەکات یان نەخێر، ئەی ئاسایش و شیرازە دەشێوێت، بە مانایەکی تر رێژەی تاوان زیاد دەکات یان نا، ئەگەر وابێ چۆن مامەڵە بکرێت و رێکارەکان چی بن کە ئەمنیەتی دەوڵەتیان پێ بپارێزرێت؟ زۆربەی ئەم پرسیارانە و چەندینی تر زیاتر لە دوای شەپۆلە گەورەکەی ٢٠١٥-ەوە دروست بوون و بەردەوام دەکرێن.\nھەنوکەش کە سەروبەندی ھەڵبژاردنە، پارتەکان لە کارنامەکانیاندا تیشکیان خستۆتە سەر ئەم پرسەو ھەریەکیان بە جۆرێک نیازو پلانی خۆی خستوه‌تەڕوو، کە لێرەدا بە کورتی وەک بەرچاورونییەک دەیانخەمەڕوو:\nبەرنامەی ھەڵبژاردنی پارتەکانی ئەڵمانیا بۆ پرسی کۆچ و پەنابەران\n* (Die Union) ھاوپەیمانیی یەکێتیی دیموکراتی مەسیحی CDUو یەکێتیی سۆسیال مەسیحی CSU:\nنکۆڵی ناکەن کە پەنابەرێتی مافێکی بنەڕەتیە، لەگەڵ ئەوەشدا دەیانەوێت رێکارەکان بۆ پێدانی مافی پەنابەرێتی توند بکەن بۆ نمونە: دەیانەوێت چەند وڵاتێکی زیاتر وەک دەوڵەتانی ئەمین لەقەڵەم بدرێن، واتە خەڵکانی ئەو وڵاتانە، کە بەمەبەستی پەنابەرێتی روو دەکەنە ئەڵمانیا، بە ئاسانی وەرنەگیرێن.\nئەو کەسانەی کە بڕیاری وەرنەگرتن و دەرکردنیان بۆدەرکراوە، نەتوانن زۆر بمێننەوەو لە کورتترین ماوەدا ئەڵمانیایان پێ بەجێبهیڵرێت.\nئەو پەنابەرانەی کە تاوانی قورس ئەنجام دەدەن بنێردرێنەوە بۆ وڵاتەکانی خۆیان.\nلە ناوخۆی ئەوروپادا دەیانەوێت لەنێوان وڵاتاندا هاوکاری یەکتری زیاتر بکەن و سیستمێکی نوێ بۆ دابەشکردنی ئاوارەکان بەسەر ئەو وڵاتانەدا دابمەزرێنن.\nھەروەھا داوای دامەزراندنی چەند سەنتەرێکی هاوبەش لەنێوان وڵاتانی ئەوروپادا لەسەر سنورەکان دەکەن، کە تیایاندا بتوانرێت بڕیاری وەرگرتن یاخود رەتکردنەوەی داوای پەنابەرێتی تیا بدرێت.\n* پارتی سۆسیال دیموکرات (SPD):\nسۆسیال دیموکراتەکان پێیان وایە کۆچکردن بۆ ئەڵمانیا کۆمەڵگای ئەڵمانیی دەوڵەمەندتر کردووە. ئەم پارتە دەیەوێت ئەو کەسانەی رودەکەنە ئەڵمانیا ماف و هەلی خۆگونجاندن و فێربوونی زمانی ئەڵمانیان بۆ بڕەخسێنرێت.\nبۆ ئەوەی پرۆسەی تێکەڵبوون لەگەڵ کۆمەڵگای ئەڵمانی و خۆگونجاندن تیایدا باشتر بەڕیوەبچێت، داوا دەکات، کە ئەو کەسانەی داوای مافی پەنابەرێتی دەکەن، دەرفەتی راکێشانی پاشماوەی خێزانەکانیان بۆ ئەڵمانیا پێبدرێت.\nئەو کەسانەی، کە مافی مانەوەی جێگریان نیە، بەڵام باش لەگەڵ کۆمەڵگای ئەڵمانیدا خۆیان گونجاندووە، ئەوا مافی مانەوەی هەمیشەییان پێبدرێت.\nدەیەوێت مافی خاوەندارێتیی دوو رەگەزنامە زیاتر بکات.\nئەمانیش دەیانەوێت لەنێوان وڵاتانی ئەوروپادا سەبارەت بە سیاسەتی کۆچکردن هاوکاری زیاتر ھەبێت و ریفۆرم لە شێوازی دابەشکردنی ئاوارەکاندا بکرێت.\nدژی ئەوەن کە کۆچبەران لە دەریای ناوەڕاستدا بگێڕدرێنەوە، هاوکات جەخت لە ئەرکی رزگارکردنیان دەکەنەوە.\n* پارتی سەوز Die Grüne:\nئەمان پێیان وایە ئەڵمانیا وڵاتی کۆچھێنانە. پێیان وایە لەم وڵاتەدا سیاسەتێکی تایبەت نیە سەبارەت بە کۆچهێنان و مافی کۆچهێنان، کە برەو بەم پرۆسەیە بدات و کارئاسانیی بۆ بکات لەبری ئەوەی ئاڵۆزی بکات.\nدەیانەوێت کارئاسانی بۆ کۆچهێنان بۆ ئەو کەسانەش بکەن، کە بڕوانامەی دانپێدانراویان نیە، بەڵام بە مەرجی لەبەرچاوگرتنی پێویستیی هێزی کار.\nبە نیازن وەرگرتنی رەگەزنامەی ئەڵمانی ئاسان بکەن و منداڵانی پەنابەرانیش چیدی زۆریان لێنەکرێت بڕیاربدەن لە نێوان بوونە خاوەنی رەگەزنامەی ئەڵمانی یاخود رەگەزنامەی ئەو وڵاتانەی کە دایک و باوکیان ھەیانە.\n* پارتی ئازادی دیموکرات (لیبەراڵەکان) FDP:\nبۆ ئەم پارتەش وەک سەوزەکان بە ئاشکرا ئەڵمانیا وڵاتی کۆچھێنانە، لەبەرئەوە پێویستیی بە رێساو پلانی روون ھەیە. ئەو کەسانەی، کە ھەلی کاریان بە ئاسانتر بۆ دەڕەخسێت، دەبێ بتوانن بە (Blue Card - كارتی شینی ئەوروپی) روو بکەنە ئەڵمانیا. بۆ ئەوانەی کە ئەو چانسەیان نیە، دەکرێت لەڕێی سیستمی خاڵ کۆکردنەوە وەک شێوازی کەنەدا بە شێوەیەکی سنوردار دەرفەتی ھاتنیان پێ بدرێت. ئەو پەنابەرانەی کە بەھۆی شەڕی ناوخۆ لە وڵاتەکانی خۆیاندا ھەڵھاتوون و روویانکردوه‌تە ئەڵمانیا، دەبێت بە خێرایی و نابیرۆکراسی مافی مانەوەیان بە شێوەیەکی کاتیی پێبدرێت. ئامانجێکی تری ئەم پارتە فراوانکردن و خێراترکردنی کارەکانی رێکخراوی پارێزگاریی سنوری وڵاتانی یەکێتیی ئەورپایە (Frontex)وە دەیەوێت ئەرکی رزگارکردنی کۆچبەران لە دەریاکانی ئەم سنورانە بخاتە ئەستۆی ئەم رێکخراوە.\n* پارتی چەپ (Die Linke):\nلە بەرنامەی ھەڵبژاردنەکەیدا داوا دەکات ھەموو ئەو دانیشتوانەی ئەڵمانیا کە مافی درێژخایەن یان ھەمیشەیی مانەوەیان ھەیە، مافی ھەڵبژاردن و تەنانەت خۆکاندیدکردنیشیان پێ بدرێت.\nدەیەوێت پرۆسەی دانپێدانان و قبوڵکردنی بڕوانامەی بیانی باشتر بکات، تا ئەو کەسانەی خاوەن رەگەزنامەی وڵاتێکی ناو یەکێتیی ئەوروپا نین کارئاسانیان بۆ بکرێت و بتوانن لە بواری کاری خۆیاندا دابمەزرێن.\nئەم پارتە بە پێچەوانەی پارتی ئازادی دیموکراتەوە دەیەوێت پارێزگاریی سنوری وڵاتانی یەکێتیی ئەورپا ھەڵبوەشێنێتەوە و بەتەنھا پرۆگرامێکی مەدەنیی ئەوروپی بۆ رزگارکردنی کۆچبەرانی دەریا جێگەکەی پڕبکاتەوە. ناردنەوەی کۆچبەران بۆ وڵاتانی خۆیان چەپەکان بە موتڵەقی رەتدەکەنەوە.\n* پارتی ئالتەرناتیڤ بۆ ئەڵمانیا (AfD):\nراسترەوەکان لە سیاسەتی کۆچ و پەنابەریدا گرەو لەسەر داخستنی سنوری ئەڵمانیا دەکەن بەرووی کۆچبەراندا. پەیماننامەی پەیوەندیدار بە رەوشی ئاوارەکان، کە لە ساڵی ١٩٥١ بەستراوەو بە پەیماننامەی جنێف ناسراوە، ئەم پارتە دەیەوێت ھەڵیبوەشێنێتەوە و بەشێوەیەکی زۆر توند مامەڵە لەگەڵ ئەم بابەتە بکات و وەرگرتنی ئاوارە و بواردان بە کۆچھێنان زۆر قورس بکات.\nھەروەھا لە بری ئەوەی ئەڵمانیا ئاوارە و پەنابەر وەربگرێت، دەیەوێت یارمەتیی مرۆیی بۆ ئەو ناوچە قەیراناویانەی کە ئاوارەکانیان لێوە بەرەو ئەڵمانیا ھەڵدێن بنێرێت، تا بەوە رێگری لە ھاتنیان بکات.\nدەبینین بەرنامەکان چەند ھەمەڕەنگ و گشتگیرن، ھاوکات لە شەقامیشدا چەندین بۆچوون و خواستی جیاواز ھەن لەمەڕ ئەم پرسە، ھەر لە چەپترینەوە ھەتا راستڕادیکاڵترین. دواجار دەنگی زۆرینەی گەل حسابەو بڕیاری چوار ساڵ شێوازی بەڕێوەبردنی وڵات، ھاوتەریب یەکلاکردنەوەی بەرنامەی سیاسەتی کۆچ و پەنابەری دەدات.\nچەند ئامارێکی پەیوەست بە بابەتەکەوە:\n* رێژەی دانیشتوانی ئەڵمانیا بەپێی سەرژمێریی کۆتایی ساڵی ٢٠٢٠، نزیکەی ٨٣،١٥ ملیۆن بووە (سەرچاوە: ویکیپێدیا)\n* نزیکەی ١١،١ ملیۆن بەڕەچەڵەک بیانی لە ئەڵمانیا دەژین، کە ھەڵگری رەگەزنامەی ئەڵمانین (سەرچاوە: سایتی خزمەتگوزاریی مێدیا بۆ کۆچ)\n* نزیکه‌ی ١٠،١ ملیۆن کەس لە ئەڵمانیا دەژین کە خاوەنی ڕەگەزنامەی ئەڵمانی نین. (سەرچاوە: سایتی خزمەتگوزاریی مێدیا بۆ کۆچ)\n* لە رێککەوتننامەی ھاوپەیمانێتی بۆ پێکھێنانی حکومەت لەنێوان Die Union و SPD ھاتبوو کە ساڵانە ١٨٠ ھەزار بۆ ٢٠٠ ھەزار کۆچبەر وەبگرێت، بەڵام لە شەش مانگی سەرەتای ئەمساڵدا تەنھا ٤٧٤٠٠ وەرگیراون (سەرچاوە: فەرمانگەی کۆچ و کۆچبەران BAMF)\n* ساڵانە ئەڵمانیا پێویستی بە ٤٠٠ ھەزار ھێزی کارە، کە لەدەرەوەی وڵاتەوە بێن- مەبەست لە پەنابەر نیە، بەڵکو ئەکادیمی و شارەزای بوارێکی کار (سەرچاوە: ئاژانسی فیدراڵ بۆ کار BA).


کوژرانی کەسێک لە ناڕەزایەتی هێلەک زەردەکان - Mehr News Agency\nAP ١٣٩٧ سەرماوەز ١٣ ٢٠:٥٣\nNews Code 23441\nکوژرانی کەسێک لە ناڕەزایەتی هێلەک زەردەکان\nلە نوێترین گۆڕانکاریگەلی هاوپەیوەند بە بشێوییەکانی فەڕەنسا، پیرەژنێک بە هۆی وێ‌کەوتنی گولەی گازی فرمێسک‌ڕێژ گیانی لە دەست دا.\nبە ڕاپۆرتی ئاژانسی هەواڵی مێهر، یۆرۆنیووز بڵاوی کردەوە کە ژنێکی هەشتا ساڵە لە میانەی بشێوییەکانی رۆژی شەممە لە شاری مارسێی فەڕەنسا بریندار بوو و گیانی لە دەست دا.\nقاپۆری گازی فرمێسک‌ڕێژ لە ڕوومەتی پیرەژنێکی ٨٠ ساڵە کەوتووە و دوای گواسترانەوەی بۆ نەخۆشخانە و لە ژێر نەشتەرگەریدا مردووە.\nناڕەزایەتییەکان لە فەڕەنسا بە بەرزبوونەوەی ماڵیاتی سووتەمەنی رۆژ بە رۆژ لە پەرەسەندنە و توندوتیژیی گشتیی بۆ بەرزبوونەوەی تێچووەکانی بە دواوە بووە. پۆلیس رۆژی یەکشەممە لە کوژرانی سێ کەس لە ماوەی ئەو ناڕەزایەتیانە هەواڵی دا.\nئان هیدالگۆ شارەوانی پاریس بە میدیاگەلی فەڕەنسی وتووە کە بە گویرەی بۆچوونەکان ئەو ناڕەزایەتییە تا ئێستا ٣ تا ٤ ملیۆن یۆرۆ زیانی لێ کەوتۆتەوە و هاوکات وەزارەتی ناوخۆ فەڕەنسا لە بەشداریی ١٣٦ هەزار کەس لە خۆپیشاندانەکان بۆ پاڵپشتی لە جلیقه زەردەکان هەواڵی داوە.\nداوای دەست لە کارکێشانەوەی دەوڵەت\nهەر لەو پەیوەندییەدا بزووتنەوەی هێلەک زەردەکان وێڕای هەڵوەشاندنەوەی بڕیاری دیداری ئەمڕۆ (سێ‌شەممە) لە گەڵ ئیدوارد فیلیپ سەرۆک وەزیرانی فەڕەنسای، خوازیاری دەست لە کارکێشانەوەی دەوڵەت و هاتنە سەر کاری فەرماندەیەکی ڕاستەقینەی وەک "ژینڕاڵ دی ڤیلیرز" سەرپەرەشتی پێشووی هێزی چەکداری فەڕەنسا بوو کە بە هۆی ناکۆکیی لە گەڵ ئیمانۆئل ماکرۆن لە پرسی کەم کردنەوەی بوودجەی هێزی چەکداری دەستی لە کار کێشاوەتەوە.\nپاداشتی ماکرۆن لە هێزەکانی پۆلیس\nکەناڵی ئارت ئێل بە گێڕانەوە لە سەرچاوەگەلی ئاگادار، بڵاوی کردەوە کە ئیمانۆئل ماکرۆن رۆژی دووشەممە لە دیدار لە گەڵ هێزەکانی پۆلیسی دژە شۆڕشی پاریس کە کۆنتڕۆڵی ناڕەزایەتییەکانیان لە ئەستۆیە، بەڵێنیی پیدانی پاداشتی داونەتێ.\nبە گوێرەی ئەو هەواڵە ماکرۆن لەو دیدارە نافەرمییە لە ناوچەی ٢٠ی پاریس بەڵێنی بەو هێزانە داوە کە بۆ بەرەنگاربوونەوەی رۆژی شەممە و یەکشەممە (وەک رۆژانی پشوودان)یان لە بەرامبەر "شۆڕشییەکان" لە لایەن وەزارەتی ناوخۆوە پاداشتیان دەدرێتێ.\nرۆژی شەممە ١ی دیسەمبێر ٤٦٠٠ هێزی پۆلیس و ژاندارم لە پێکدادانەکانی پارێسدا ئەرکی کۆنتڕۆڵی ناڕەزایەتییەکانی پاریس‌یان لە ئەستۆ بووە.\nپاشەکشێی ئێلیزە لە بەرامبەر هێلەک زەردەکان\nسەر لە بەیانی ئەوڕۆ سێ‌شەممە میدیاکان لە بڕیاری دەوڵەتی فەڕەنسا بۆ هەڵوەشانەوەی بڕیاری بەرزکردنەوەی نرخی ماڵیاتەکان لەو وڵاتە هەواڵیان دا.\nئەوە لە کاتێکدایە کە دوای هەڵگیرسانی ئاگری ناڕەزایەتییەکانی فەڕەنسا، زۆربەی شارەکان شایەدی بشێوی و تێهەڵچوونی پۆلیس و خۆپیشاندەران بووە و لەمناوە بە وتەی دادستێنی فەڕەنسا ١٣٩ کەس دەستگیر کراوە و بڕیاری لێپێچینەوە بۆ ١١١ کەسیان درێژ کراوەتەوە.\nهاوکات بە پێی ڕاگەیاندنەکان تا ئێستا ٣ کەس گیانی خۆیان لە دەست داوە و زیاتر لە ٨٥٠ کەس بریندار بوونە کە نزیکەی ١٥٠ کەسیان لە هێزەکانی ئەمنیی فەڕەنسان.\nشایانی باسە کە نزیکەی ٢٨٧ هەزار کەس لە خەڵکی فەڕەنسا لە ژێر ناوی "جلیقه زەرەدەکان" ڕێکخراون و رۆژی شەممە ١٧ی نوامبێری ئەمساڵی زایینی ڕژانە سەر شەقام و زۆربەی دووکان و ناوەندە بازرگانییەکانیان لە ناوەندی پاریس داخستووە و وێرای ئاگر دان و سووتاندنی ئۆتۆمبیل و زبڵدان و کەرەسەکانی سەرشەقام و زیان گەیاندن بە ناوەندەکانی فڕۆشیاری، سیستەمی خزمەت‌گیاندن و گواستنەوەی گشتیان ئاڵۆز کردووە.\nبە هەزاران پۆلیس بۆ کۆنتڕۆڵ ئەو دۆخە لە شارەکان بە تایبەت لە هاوێری شەقامی شانزەلیزەی پاریس جێگر کراون. جلیقە زەردەکان بە برد هێرشیان کردۆتە سەر ئەو هێزانە و لە بەرامبەردا پۆلیس لە گازی فرمێسک‌ڕێژ و ئۆتۆمبیلی ئاوڕێژ کەڵکی وەرگرتووە، بەڵام ڕاپرسییەکان باس لە پاڵپشتیی لە سەدا ٨٤ی خەڵکی فەڕەنسا لە ناڕەزایەتییەکان دەکەن


ئه‌مه‌ریکا و به‌ریتانیا و فه‌ڕه‌نسـا خشته‌ی کاتیان له بڕیاری تایبه‌ت به کیمیاویـیه‌که‌ی سوریا ده‌وێت\nی مانگی نۆ ١٦, ٢٠١٣\nئه‌مه‌ریکا و فه‌ڕه‌نسـا و به‌ریتانیا کۆکن له‌سه‌ر پـێویسـتی ده‌رکردنی بڕیارێـکی توند له لایه‌ن نه‌ته‌وه یه‌کگرتووه‌کانه‌وه که خشته‌یه‌کی کاتی وردی تێدابێت بۆ دوا مۆڵه‌ته‌کانی له به‌رده‌م سوریادا ده‌بن به مه‌به‌سـتی ده‌ستبه‌رداربوونی له چه‌که کیمیاویـیه‌کانی.\nوه‌زیری ده‌ره‌وه‌ی به‌ریتانیا ولیه‌م هه‌یگ ڕۆژی دووشه‌ممه گوتی ئه‌رکه‌که قورس و ئاڵۆزه، به‌ڵام جه‌ختی کرده سه‌ر پـێویستی بۆ هێشـتنه‌وه‌ی گوشـار له‌سه‌ر حکومه‌تی به‌شـار ئه‌سه‌د.\nولیه‌م هه‌یگ گوتی ئه‌وه ڕژێمی ئه‌سه‌ده چه‌کی کیمیاوی عه‌مبارکردووه و چه‌ندین جار له دژی خه‌ڵـکی سوریا به‌کارهێناوه، بۆیه گوشارخستنه سه‌ریان بۆ جێبه‌جێـکردنی ته‌واوی ئه‌م ڕێـکه‌وتنـنامه‌یه‌یه. گوتیشی جیهان ده‌بێت ئاماده‌بێت بۆ به‌رپـرسیاریکردنیان ئه‌گه‌ربێت و جێبه‌جێـیان نه‌کرد، وه ئه‌مه‌ریکا و فه‌ڕه‌نسا و به‌ریتانیا له‌سه‌ر ئه‌م کاره سوورن.\nولیه‌م هه‌یگ له پاڵ وه‌زیری ده‌ره‌وه‌ی فه‌ڕه‌نسـا لۆران فابیۆس و وه‌زیری ده‌ره‌وه‌ی ئه‌مه‌ریکا جان کێری ئه‌م لێـدوانه‌ی دا له پاش کۆبوونه‌وه‌یان له پاریس. وتووێژه‌کان چه‌ند ڕۆژێـک پاش ڕاگه‌یاندنی پـلانێـکی ئه‌مه‌ریکا و ڕووسیا سـازکران که تیایدا داوا له سوریا ده‌کرێت ورده‌کاری له‌سه‌ر چه‌که کیمیاویـیه‌کانی بدات. حکومه‌تی سوریاش په‌یمانی داوه پابه‌ندی بـبێت.\nڕۆژی دووشه‌ممه جان کێری گوتی هه‌ر چ شـتێـک که‌متربێت له‌وه‌ی حکومه‌تی سوریا به ته‌واوی وابه‌سته‌ی بڕیارێـکی نه‌ته‌وه یه‌کگرتووه‌کان بێت جێـگه‌ی قبوڵ نیـیه. گوتیشی له پاش دورخستنه‌وه‌ی چه‌که کیمیاویـیه‌کان له ده‌سـتی هێزه‌کانی ئه‌سه‌د پـێویسته کار بۆ بڕیارێـکی سیاسی بکرێت به مه‌به‌ستی کۆتایی‌هێنان به توندوتیژی ناو ئه‌و وڵاته.\nسوریا ده‌ڵێت چه‌کدارانی ئۆپـۆزسیۆن چه‌کی کیمیاویـیان له هێرشه‌که‌ی مانگی ڕابردووی قه‌راغ شـاری دیمه‌شق به‌کارهێناوه، نه‌ک هێزه‌کانی حکومه‌ت.


1 Timoteo 2 APSD-CEB – یەکەم تیمۆساوس 2 KSS\nیەکەم تیمۆساوس 2:1-15\nنوێژکردن بۆ هەموو خەڵک\n1بۆیە پێش هەموو شتێک تکا دەکەم، نوێژ و نزا و پاڕانەوە و سوپاسگوزاریتان بۆ هەموو خەڵک بێت، 2بۆ پاشا و دەسەڵاتداران، تاکو ژیانێکی ئاشتییانە و بە هێمنی بژین، بەوپەڕی لەخواترسی و ڕێزەوە. 3ئەمەش چاک و پەسەندکراوە لەلای خودای ڕزگارکەرمان، 4ئەوەی دەیەوێت هەموو خەڵکی ڕزگاریان بێت و بۆ ڕاستی ناسین بێن، 5چونکە خودا یەکە و یەک ئاشتکەرەوە لەنێوان خودا و مرۆڤدایە، ئەویش عیسای مەسیحی مرۆڤە، 6ئەوەی خوێنی خۆی کردە بەهای ئازادی بۆ هەمووان، شایەتیدانیش2:6 شایەتیدان کە خودا دەیەوێت هەموو خەڵکی ڕزگاریان بێت. لە کاتی گونجاو بوو. 7بۆ ئەمە من بە مزگێنیدەر و نێردراو دەستنیشان کراوم، ڕاست دەڵێم و درۆ ناکەم، فێرکاری باوەڕ و ڕاستیم بۆ نەتەوەکان.\n8جا دەمەوێ پیاوان لە هەموو شوێنێکدا نوێژ بکەن، دەستی پاکیان بەرز بکەنەوە بێ تووڕەیی و مشتومڕ.\n9ژنانیش پۆشاکیان بە شەرمەوە2:9 سەرنجی پیاو ڕانەکێشێت. بێت، بەڕێز و شیاوی خۆیان بڕازێننەوە، نەک بە ئەگریجە و بە زێڕ و مرواری و جلی گرانبەها، 10بەڵکو بە کرداری چاک شیاوی ژنێک بێت کە بانگەشەی لەخواترسی بکات.\n11ژن با لە هێمنیدا و ئەوپەڕی ملکەچی فێر بێت. 12ڕێگا نادەم ژن فێرکردن بدات و دەسەڵاتی بەسەر پیاودا هەبێت2:12 مەبەستی ئەوەیە کە فێرکردن و سەرپەرشتیکردنی کڵێسا لە دەسەڵاتی پیاودایە.، بەڵکو لە هێمنیدا بێت، 13چونکە یەکەم جار ئادەم شێوەی کێشرا، ئینجا حەوا. 14هەروەها ئادەم هەڵنەخەڵەتا، بەڵکو ژن هەڵخەڵەتا و کەوتە گوناهەوە. 15بەڵام بە منداڵبوون ڕزگاری دەبێت، ئەگەر لە باوەڕ و خۆشەویستی و پیرۆزی و شیاویدا بمێننەوە.\nKSS : یەکەم تیمۆساوس 2


سەركردەكانی ئیخوان لە توركیا هەڵدێن - تۆڕی میدیایی خەڵک\nمەترسی هەیە ئەنقەرە سەركردەكانی ئیخوان رادەستی میسر بكاتەوە\nدوای گۆڕانكارییەكان و هەنگاوەكانی حكومەتی توركیا بۆ ئاساییكردنەوەی پەیوەندییەكانی لەگەڵ وڵاتانی عەرەبی لەوانە میسر و سعودیە و ئیمارات و دەستپێكردنی هەنگاوەكانی ئەنقەرە دژی ئەم رێكخراوە ئیسلامییە توندڕۆیە، سەركردەكانی ئیخوان ئامادەكاری دەكەن بۆ جێهێشتنی توركیا.\nعیماد ئەبوو هاشم لایەنگری ئیخوان بۆ كەناڵی سكای نیوز دەڵێت سەركردەكانی گرووپی ئیخوان موسلیمین ئامادەكاری دەكەن بۆ هەڵهاتن لە توركیا بۆ دەرەوە كە رەنگە روو لە بەریتانیا یان كەنەدا بكەن ئەم دوو وڵاتە بۆ ئەوان دڵنیا و سەلامەتن.\nئاماژەی بەئەوەشكرد گۆڕانكاری لە ناوچەكەدا دروستبووە، بەرژەوەندی توركیا نزیكی كردووەتەوە لە كەنداو و وڵاتانی ناوچەكە.\nراشیگەیاند سەركردەكانی ئیخوان بیریان لەوە كردووەتەوە لە روودانی ئەم ئاراستەیە لە پێشوودا بە روودانی گۆڕانكاری لە ناوچەكە و هەڵگەڕانەوەی توركیا.\nرونیشیكردەوە ئەم گۆڕانكارییە گوتاری سیستمی سیاسی توركیای گۆڕی، بووەهۆی گۆڕینی ئاراستەی دەزگە مێدیاییەكانی نێو توركیاش كە ئیخوان بەڕێوەیان دەبەن.\nلای خۆییەوە نوسەری میسری سەعید شەعیب دەڵێت گرووپی ئیخوان لە كەنەدا بە بەرفراوانی هەن، ئەوان تەنها لە رۆژهەڵاتی نێوەڕاست و ئەوروپا و ئاسیادا نین.\nتوركیا دوای دەستپێكردنی گفتوگۆكان لەگەڵ میسر بۆ ئاساییكردنەوەی پەیوەندییەكانیان، بڕیاری داخستنی ئەو كەناڵانەی ئیخوانی دا كە لە توركیاوە دژی میسر پەخشی بەرنامەكانیان دەكرد.\nهاوكات مەترسی ئەوەش هەیە ئەنقەرە سەركردەكانی ئیخوان رادەستی حكومەتی قاهیرە بكاتەوە، كە بەپێی هەندێك سەرچاوەی رۆژنامەوانی، ئەوە داواكاری و مەرجی قاهیرەیە بۆ ئاساییكردنەوەی پەیوەندییەكانی لەگەڵ ئەنقەرە.\nلە 2013 دوای رووخانی حكومەتە یەك ساڵییەكەی ئیخوان لە میسر، ئەنقەرە باوەشی بۆ ئیخوانەكان كردەوە بەخۆیان و كەناڵە میدیایەكانیانەوە، بۆیە گرژی كەوتە نێوان هەردوو دەوڵەت كە ماوەی هەشت ساڵە بەردەوامە.\nدوای رووخانی رژێمەكەی حوسنی موبارەك لە 2011 لە یەكەم هەڵبژاردنی 2012دا هەڵبژاردن سازكرا گروپی ئیخوان بردیەوە محەمەد مورسی بووە سەرۆكی میسر.\nدوای ساڵێك ناڕەزایەتی جەماوەری دژی حكومی ئیخوانەكان سەری هەڵدا، عەبدولفەتاح سیسی وەزیری بەرگری ئەو كات كۆدێتایەكی سازكرد، حكومەتی ئیخوانەكانی روخاند.\nسیسی سەرۆكی نوێی میسر كۆتایی بە حكوم و هەموو چالاكییەكی سیاسی و میدیایی و جەماوەری ئیخوان هێنا و سەرجەم سەركردەكانی خستنە زیندانەوە بەشێكیان لە زیندان كۆچی دواییان كرد لەوانە محەمەد مورسی سەرۆكی پێشووی میسر و سەركردەی ئیخوان.\nبەرای چاودێرانی سیاسی، شۆڕشەكانی بەهاری عەرەبی هەلێكی بۆ هاتنەپێشەوەی ئیخوان رەخساند، بەڵام بەهۆی توندڕۆیی لە بیركردنەوەكانیان و نەگونجانیان لەگەڵ كۆمەڵگەی ئەو وڵاتانەدا ئەو هەلەیان لە دەستدا.\nهەندێك چاودێر دەڵێن دوای نزیكەی 100 ساڵ تێكۆشانی ئیخوان، تەنها ساڵێك توانیان حكوم لە میسر بكەن كە نەیانتوانی هیچ لە ژیانی میسرییەكان بگۆڕن جگە لە دروستكردنی فشار لەسەر هونەرمەندان و دابونەریتی رەسەنی میسری.


پێل 6 - باندۆرا عەرەبیێ ئوو سۆرانیێ ل سەر کرمانجی یا دھۆکێ 2-2 - وارمیدیا\nپێل 6 – باندۆرا عەرەبیێ ئوو سۆرانیێ ل سەر کرمانجی یا دھۆکێ 2-2\nمێژوویا به‌لاڤكرنێ: 2017/12/04 - 4:49 م\nزنارێ عەدنانێ مەڵەیی\nمن بەری نھا گۆت کۆ باندۆرا عەرەبیێ ئوو سۆرانیێ ل سەر کرمانجی یا دھۆکێ نە تەنێ د پەیڤان دا دیار دبت. ئەو د نژار ئوو دەربرینان دا ژی دیار دبت. ھەر زمانەکی دەستوورا خوە ھەیە. لێ زمانێ کوردیێ زێدە کەڤتیە بن باندۆرا زمانێن سەردەستان. عەرەبیێ باندۆرەکا یەکجار مەزن ل سەر کرمانجی یا مە ھەیە. باندۆرا عەرەبیێ ھەتا سەر ھەستی یێن مە ژی چوویە. کرمانجی یا رۆژئاڤایێ ژی کەڤتیە بن باندۆرا عەرەبیێ. ھەروەکی کۆ کرمانجی یا باکوورێ کەڤتی بن باندۆرا ترکیێ. ل دوو نژارا کرمانجیێ، دبێ کردە ئانکۆ بکەر ل پێشی یا ھەڤۆکێ ئوو لێکەر ئانکۆ کار ل پاشی یا ھەڤۆکێ بت. ھندەک کەس دبێژن: ئالا یێ کوردستانێ پێک دئێت ژ چوار رەنگان. ئەڤ ل گۆر دەستوورا کرمانجیێ نینە. دبێ ئەم ببێژین: ئالا یێ کوردستانێ ژ چوار رەنگان پێک دئێت. تشتێن وەھا د کتێبێن دھۆکێ ژی دا مشە ب بەر چاڤێن مرۆڤی دکەڤن. خوە سەیدا یێن پشکێن کوردیێ ژی ڤان شاشیان دکن.\nگەلەک ژ نڤیسەرێن دھۆکێ نڤیسارێن خوە ل سەر بنگەھەکێ عەرەبی دنڤیسن. بەری ھەیامەکێ، ھەڤالەکی کتێبا خوە ژبۆ کەسەکی کر دیاری. وی ل سەر کتێبێ نڤیسی،”دیاری یە بۆ سەیدا یێ ھێژا فلانی. د گەل رێزگرتنێ”. دەما من ژ وی پرسی کا چما وی ب کوردی نەنڤیسی، ئەو کەنی. من گۆت وی: پەیڤێن تە ب کوردی نە، لێ دەربرینا تە ب عەرەبی یە. ھەروەکی تە نڤیسی، “ھدیة الی استاذی العزیز فلان مع احترامي”. ئارێشەیەکا دی یا باندۆرا عەرەبیێ ل سەر کرمانجی یا مە نەھێلانا دۆخێ تەواندنێ یە. ھندەک ھەڤالێن مە یێن مزووری دبێژن، “فلان گۆت”. ئەو قەت نابێژن “فلانی/فلانێ گۆت”. یەعنی دۆخێ تەواندنێ ل نک وان نەمایە. ئەڤ باندۆر ل سەر دەڤەرێن دی ژی ھەیە. رۆماننڤیسێ مە یێ ھێژا، حەسەنێ برەھیمی، ژی وەھا دنڤیست. دھۆکی ب عەرەبی بازرگانیێ ب دکان ئوو مال ئوو ملکێ خوە ژی دکن. خەلکێ مە ل سەر دیواران دنڤیست “دکان بۆ کرێ، خانی بۆ فرۆتنێ، ھتد.” ھەروەکی عەرەبەک دنڤیست “دکان لیلئیجار، بەیت لیلبەیع، ھتد.”\nخەما دەستوور ئوو رێزمانێ ژ خەما پەیڤان ھێشتا گرانترە. دەما خویندکارێن من ئێن شنگالی ژ من دخواست کۆ ئەز دەرسێ ژ وان را بشەرحینم، کەیفا من گەلەک دھات. ھەرچەندە فەرھەنگا کوردێن رۆژئاڤایێ زێدە کەڤتیە بن باندۆرا عەرەبیێ، لێ وان دەستوور ئوو رێزمانێن کرمانجیێ گەلەک باش پاراستینە. ئەو دیتن ئوو نێرینێن خوە ب پەیڤێن کوردی ئوو عەرەبی ل سەر نژارەکا کرمانجی یا خوەشک دنژینن. چارەکرنا فەرھەنگێ ژ یا دەستوور ئوو رێزمانێ گەلەک سانەھیترە.\nئەز نابینم کۆ سۆرانیێ باندۆرەکا وەھا مەزن ل سەر ڤی وارێ زمانکی یێ کرمانجی یا مە ھەبت. کرمانجی ئوو سۆرانی دو زاراڤا یێن زمانێ کوردیێ نە. جداھی یێن ناڤبەرا زاراڤایان ژ جداھی یێن ناڤبەرا زمانان ب خوە بچووکترن. لێ سۆرانیێ ب وان جداھی یێن بچووک ژی گەلەک تەسیر ل ڤی وارێ کرمانجی یا مە نەکریە. رەنگە ژی سەدەما وێ ئەو بت کۆ سۆرانی ژ نوو وەھا خۆرت بوویە. کرمانجێن ھەڤلێرێ ئوو ئاکرەیێ ئوو ھندەک دەڤەرێن دی یێن نێزیکی سۆرانان ژ یێن ھێرڤەتر بتر کەڤتینە بن باندۆرا سۆرانیێ. لێ ئەو باندۆر ئێدی بەر ب بەلاڤبوونێ یە. ژ بەر نەبوونا دەلیڤەیێ، ئەز نھا چ نموونەیان نادم. لێ ئەز دێ جار ب جار ل سەر ڤان تشتان بنڤیسم.\nھندەک کەس ڤێ ئاتافێ باش دبینن. ئەو دبێژن کۆ ئەڤ ژبۆ ھەڤگرتنا زمانی ئوو پەیدابوونا زمانەکێ پیڤانکی باشە. لێ ئەز وەھا نابینم. ئەڤ نە تێکھەلبوون ئوو ھەڤگرتنە، ئەڤ سەردەستبوونا سۆرانیێ ئوو بندەستبوونا کرمانجیێ یە. دبێ ئەم رێیێ ل ڤێ ئاتافێ بگرین.


لێژنه‌ی باڵای فه‌توای كوردستان چه‌ند فه‌توایه‌كی تایبه‌ت به مانگی ره‌مه‌زانی پیرۆز بڵاوده‌كاته‌وه\nبه‌رواری دابه‌زاندن: 10/08/2010 : 11:05:05\nحه‌بی ژێر زمان ڕۆژوو ده‌شكێنی بۆئه‌وانه‌ی نه‌خۆشی دڵیان هه‌یه؟\nوه‌ڵام: حه‌بی ژێر زمان چاره‌سه‌ری كاتی هه‌ندێ له‌نه‌خۆشی دڵی پێده‌كرێت , ئه‌و حه‌به ده‌خرێته ژێر زمانه‌وه, ئه‌و شوێنه ڕاسته‌وخۆ وه‌ریده‌گرێت و هه‌ڵی ده‌مژێ و پاشان له‌ڕێگه‌ی خوێنه‌وه ده‌ڕوات بۆ دڵ, جۆرێك له‌ئارامی ده‌به‌خشێت به‌نه‌خۆشه‌كه و دڵی هه‌ندێك باش ده‌بێت .\nده‌رباره‌ی شكاندنی ڕۆژو پێی به‌گوێره‌ی بڕیارو ڕاسپارده‌ی كوڕبه‌ندی فیقهی ئیسلامی [المجمع الفقه الاسلامی] كه‌له 23/صفر:1418ك له‌شاری (جده) به‌سترا فتوا درا: كه حه‌بی ژێر زمان ڕۆژو ناشكێنێ، چونكه ناچێته ناو گه‌ده‌وه، ئه‌سڵیش لێره‌دا دروستی ڕۆژوه‌كه‌یه، له‌گه‌ڵ ئه‌وه‌ی ئه‌و حه‌بانه نه‌خواردنن نه‌خواردنه‌وه وه‌نه له‌مانای خواردن و خواردنه‌وه‌شیان هه‌یه، چونگه ناگه‌نه گه‌ده به‌هۆی ئه‌م حه‌بانه‌وه هیچ جۆره هێزو چالاكیه‌ك بۆ لاشه دروست نابێت . به‌ڵام تێبینی ئه‌وه‌نده هه‌یه: نابێت قوتی بدات دوایی شتێك مایه‌وه كه‌نه‌توابۆوه تفی بكاته‌وه .\nئایا په‌مپی ڕبوه(ته‌نگه‌نه‌فه‌سی) ڕِۆژووئه‌شكێنێ یانا؟\nوه‌ڵام: نه‌خۆشی ڕه‌بوه (ته‌نگه‌نه‌فه‌سی) یه‌كێك له‌نه‌خۆشیه درێژ خایه‌نه‌كان, چاره‌سه‌ری كاتی هه‌یه له‌ڕێگه‌ی ئه‌و په‌مپه‌وه. ئه‌گه‌ر ئه‌و كه‌سانه به‌كاری نه‌هێنن زۆر نزیكه بخنكێن‌و تیابچن..هه‌ر بۆیه له‌ڕه‌مه‌زاندا دروسته به‌كار هێنانی له‌كاتی پێویستیدا. وه‌ك زانایانی سه‌رده‌م فتوایان داوه به‌وه‌ی كه‌دروسته به‌كارهێنانی په‌مپی ته‌نگه نه‌فه‌سی له‌كاتی پێویستیدا.\nفه‌رمویانه:[ بخاخ الربو لايفطر, لانه غاز مضغط يذهب الى الرئة, وليس بطعام ولاماءٍ وهو محتاج اليه في رمضان وغيره, ولا يصل الى المعدة, وانما غاية مافيه انه يفح قنوات التنفس]\nپه‌مپی ته‌نگه نه‌فه‌سی ڕوژ‌و ناشكێنێ, چونكه بریتیه له‌گازێكی پاڵ پێوه‌نراو ده‌ڕوات بۆ بۆری هه‌ناسه‌و ده‌یكاته‌وه, نه‌خۆشه‌كه‌ش پێ ویستی پێ هه‌یه, نه‌خواردن نه‌خواردنه‌وه. ناچێته گه‌ده‌وه ته‌نه بۆری هه‌ناسه‌دان ده‌كاته‌وه.\nئیمڕۆ فتوای جیهانی ئیسلامی له‌سه‌ر ئه‌و بۆچونه‌ن.\nدیاره ئه‌مه بۆ كه‌سێك كه به‌م پومپه ڕزگاری ده‌بێت ئه‌گه‌ر كه‌سێك به‌وه چاره‌سه‌ری نه‌بوو بێجگه له‌خواردنی ده‌رمان به‌به‌رده‌وامی‌و بێ پچڕان، ئه‌وه معزوره‌و ده‌توانێ به‌ڕۆژو نه‌بێت‌و فدیه‌كه‌ی بدات.\nده‌رمانی شۆردنی ده‌م‌و ددان[معجون ألاسنان] دروسته له‌ڕه‌مه‌زاندا یانا؟. هه‌روه‌ها به‌كارهێنانی سیواكیش.\nوه‌ڵام: سیواك كردن پێش نیوه‌رۆ سونه‌ته له‌هه‌موو كاتێكدا رمچان وغه‌یری رمچان .\nبه‌ڵام له‌ڕمه‌زاندا: هه‌ندێك فه‌رمویانه كه‌راهه‌تی هه‌یه دوای نیوه‌ڕۆ تا شێوان.\nڕای په‌سه‌ند ئه‌وه‌یه كه‌دروسته به‌كارهێنانی سیواك له‌هه‌موو كاتێكدا پێش نیوه‌ڕۆ وه دوای نیوه‌ڕۆ, ئیتر ڕمه‌زان بێت یان نه؟\n2ـ ده‌رمانی ددان شۆردن [معجون الاسنان]\nدروسته به‌كارهێنانی فڵچه‌و ده‌رمانی ددان شۆردن له‌ڕمه‌زاندا..\nبه‌ڵام پێویسته ئاگادار بێت له‌كاتی به‌كار هێنانه‌كه‌دا ده‌رمانه‌كه نه‌چێته قوڕگیه‌وه .\nهه‌ر بۆیه پێمان باشه: زیاتر له‌شه‌و پارشێودا به‌كار به‌كاربهێنرێت احتیات.\nبه‌كارهێنانی ده‌رزی له‌ڕه‌مه‌زاندا ؟\nوه‌ڵام: به‌كارهێنانی هه‌موو ده‌رزیه‌ك[ألابرة] له‌ڕمه‌زاندا دروسته ئیتر له‌ڕێگه‌ی ده‌ماره‌كان\n[الورید] بێت یاناچونكه ئه‌و ده‌رزیه نه‌خواردن‌و نه‌خواردنه‌وه‌ن , هه‌روه‌ها له‌رێگه‌یه‌كی كراوه[منفذ مفتوح] نه‌چۆته ژوره‌وه.\nمه‌گه‌ر ده‌رزیه‌ك بێت له‌باتی خواردن‌و خواردنه‌وه پێ بدرێت ئه‌وه دروست نی یه و ڕای په‌سه‌ند وایه كه‌ڕوژو ده‌شكێنێت.\nهه‌نیچكی كه‌میش فه‌رمویانه هه‌تتا ده‌رزی خۆراكیش رۆژو ناشكێنێ ئه‌م بۆ چوو نه‌مان پێ په‌سه‌ند نی یه.\nئایا وه‌رگرتنی خوێن ڕوژو ده‌شكێنێت؟\nوه‌ڵام: وه‌رگرتن دانی خویچن له‌ڕمه‌زاندا ڕۆژو ناشكێنێت بۆ هه‌ر مه‌به‌ستێك بێت, به‌خشین, یاشیكاری ــ تحلیل ــ یا هه‌ر مه‌به‌ستێكی تر, كه‌م بێت یا زۆر.\nدروسته به‌كارهێنانی ده‌رمانی بۆ دواخستنی سوڕی مانگانه له‌ڕه‌مه‌زاندا؟ [حبوب تأخيرالحيض في رمضان].\nوه‌ڵام: شتێكی ڕوون‌و ئاشكرایه خوای گه‌وره ڕه‌گه‌زی مێ یی نه‌ی وا دروست كردووه مانگانه به‌سوڕی مانگانه‌ی خۆیدا تێده‌پرێت .\nهه‌ر بۆیه له‌و ماوه‌یه‌دا ئه‌و ئافره‌ته نه‌ڕوژو ده‌گرێت نه‌نوێژ ده‌كات, به‌ڵام دوای ڕه‌مه‌زان ئه‌بێت\nڕوژوه‌كه بگرێته‌وه چونكه له‌سالێكدا مانگێكه .\nزۆر ئافره‌ت پێ ی خۆشه له‌و مانگه پیرۆزه‌دا ده‌رمان بخوات بۆ ئه‌وه‌ی نه‌كه‌وێته سورشی مانگانه تا به‌گشتی به‌ڕوژو بێت‌و دوا نه‌كه‌وێت .\nبه‌كارهێنانی ده‌رمان بۆ دوا خستنی سوڕی مانگانه دروسته‌و ڕێگه پێدراوه له‌لایه‌ن زانایانی\nفیقهی ئیسلامی وه, به‌ڵام پێویسته له‌ژێر چاودێری پزیشكی تایبه‌تیدا ئه‌و ده‌رمانه به‌كاری بهێنێت تا زیانی لێ نه‌كات توشی گرفت نه‌بێت له‌ئاینده‌دا.\nهه‌رچه‌نده پێمان باشه ئه‌و ده‌رمان به‌كار نه‌هێنێت‌و له‌سه‌ر حاڵه‌تی سروشتی خۆی چۆنه بڕوات‌و ئه‌وه شتێكه خوای گه‌وره دایناوه بێ حیكمه‌ت نی یه‌و زۆر جاریش به‌كار هێنانی زۆری ئه‌و ده‌رمانانه زیانی خۆی ده‌بێت دور یانزیك.\nفه‌حصی ئافره‌ت له ڕه‌مه‌زاندا ڕۆژو ئه‌شكێنێت؟\nوه‌ڵام: زانایان له‌م باره‌وه بونه دوو به‌شه‌وه، به‌لای مه‌زهه‌بی ئیمامی شافیعیه‌وه ڕۆژوی پێ ئه‌شكێ به گوێره‌ی یاسای(كل شيء دخل من المنافذ المفتوحة مفطر) هه‌ر شتێك له‌یه‌كێك له‌و چه‌ند بۆشایی لاشه‌وه بچێته ژووره‌وه ڕۆژو ئه‌شكێنێ.\nلای مه‌زهه‌بی تر نایشكێنێ، هه‌وه‌ها بڕیاری(كۆڕبه‌ندی فیقهی ئیسلامی)له‌سه‌ر ئه‌وه‌یه.\nبۆیه ئێمه‌ش پێمان باشه ئه‌وجۆره فه‌حسانه له شه‌ودا بكرێت یان بخرێته دوای ڕه‌مه‌زان.\nبه‌ڵام ئه‌گه‌رناچاریش بوو له‌سه‌ر كردنی، مامۆستا ئه‌حمه‌دی شافیعی له لێژنه‌ی فه‌توا گووتی: ئه‌توانێت له‌سه‌ر فه‌توای كۆڕبه‌ندی فیقهی ئیسلامی ومه‌زهه‌به‌كانی تر ئه‌نجامی بدات‌و ڕۆژووه‌كه‌ی پێ ناشكێت.\nژماره‌ی سه‌ردان : 6815046


بەڕاستی بەغیرەتین لەسەر نەفس و بێهەڵوێستیش لەسەر ئایین!\nدانراوه له‌لایه‌ن: باوکی ئه‌سمائـ ڕێكه‌وت: ٥/٢٤/ ٢٠١٢\nزۆرجار موسڵمان تا نەکەوێتە ناو کێشە و ڕووداوێکەوە خۆی بەتەواوەتی ناناسێت و نازانێت ئایا خوا و پێغەمبەری خۆشتر دەوێت لە نەفسی یان بەپێچەوانەوە؛ هەربۆیە دەبینین بەگشتی ڕووداوەکان لە دوو جەمسەرەوە ڕوو دەدەن:\nیەکەمیان: لەڕووی ئایینەکەیەوە\nدووەمیان: لەڕووی نەفسییەوە\nکاتێك دەبیستێت یان دەبینێت بێڕێزی بەرامبەر بە ئایینەکەی دەکرێت، لێرەدا بێهەڵوێستە و چارەکێك غیرەتی ناکەوێتە گەڕ بۆ بەرگریکردنی ڕاستەقینە لەپەیامی خوا؛ ئەگەر بیشیکات هەر چەند ڕۆژێکە و دواتر دادەمرکێتەوە و دەچێتەوە سەر باری جارانی، وەك بڵێیت بابای بێباوەڕ تەواو ئیتر وازی لە دژایەتیکردنی ئایینەکەی هێناوە و جارێکی تر کاری وا دووبارە ناکاتەوە.\nبەڵام بەپێچەوانەوە کاتێك کەسێك شتێکمان پێدەڵێت یان شتێکمان بەرامبەر دەکات، ئەوکات لەسەر نەفسمان زۆر گرانە و زۆر بەغیرەتین و بوێرانە بەدوای تۆڵەدا دەگەڕێین و لە خوامان دەوێت دەرفەتێکمان دەست بکەوێت و ڕقی خۆمان بڕێژین بەیەکتری! بۆ ئەمیان ئەگەر بەرامبەرەکە داوای لێبوردنیش بکات، هەرنەنگییە لەسەر دڵمان و دڵمان ئاوی پێناخواتەوە تا هەمان کاری بەرامبەر نەکرێتەوە.\nبەڕاستی بەغیرەتین بەرامبەر بەیەکتری و بێغیرەتیش بەرامبەر بە سووتێنەرانی پەیامی قورئان.\nتۆ سەیری فەیسبووك کە بۆتە سەنگەری جەنگ! کێش لەگەڵ کێ؟ مسوڵمان لەگەڵ مسوڵماندا، بە فیتی کێ؟ شەیتان و سەرانی دووڕوو بەتەمان داوەری بکەن! خوا ڕە حمی کردووە کەوا ناتوانرێت هیچ بکرێت لەیەکتری ئەگینا سوێند بە خوا لەسەر نەفس لە شاشەی کۆمپیوتەرەکانەوە دەچوونە ژوورەوە بۆ یەکتری.\nتخوا شەرم ناکەن لە خۆتان؟ ڕووتان دێت بڕۆنەوە لای ئەو خوایەی کەوا کەلامەکەی دەسووتێنرێت و ئێوەش بێدەنگن؟ ڕووتان دێت بڕۆنە سەر ئاوی کەوسەر و داوای ئاو بکەن لە پێغەمبەری خوا (صلی اللە علیە وسلم)، لەکاتێکدا حاشا لەڕووی ئەو کەسە بێهەڵەوپەڵەیە و پێیبوترێت حەرامزادە و تۆش وەك پەڵەیەکی عار بەنێو چاوانتەوە بێت و لەوێش داوای ئاوی لێبکەیت؟ بەڕاستی بەداخەوە خەڵکێك ئەوەندەی بەرگری دەکەن لە تاك و ئەو لایەنەی کە تێیدایە، نیو ئەوەندە بەرگری ناکەن لەو هەموو شاڵاوە فکرییە بۆگەنەی کە ڕۆژبەڕۆژ بەدیاری دێتە وڵاتمان و ناوی خوا و پێغەمبەرەکەمان لەژێر کالەی کوڕانە و و نەعلی ئافرەتان دەنووسرێت؟\nسوێند بە خوا، ئەگەر هەرچی بێڕێزی و سووکایەتی هەیە بە مرۆڤەکان بکرێت، (نعوذ باللە) ناگاتە چارەکی چارەکی ئەو بێشەرەفەی کە بە خوا دەڵێت بێشەرەف! ئەی کوا هەڵوێستتان بۆ ئەمیان؟! مەگەر هەموو ئەوانەشتان نەکردە گێرەشێوێن کە چوون بەرگری بکەن لە پەیامی خوا؟! بخۆن ئەو ماڵی دونیایەی کەوا فریای کەستان ناکەوێت و بە کفنێکی بێگیرفانەوە دەڕۆنەوە لای خوای گەورە و بەرز! جا ئەوکات حاڵی خۆمان دەبینینەوە برای بەڕێز!\nهەموو کات دەڵێم خوایە کۆتایییەکەم ئەوەندە باش بکە تا لەڕووم بێت بمرم و بگەمەوە خزمەتی تۆ!\nبۆ دانانیشن و خەریکی هەڵەکانی خۆتان بن؟! دڵنیا بن، هەر تاکێکمان کەمێك سەیری هەڵەکانی خۆی بکات، ئەوا هێندە زۆرن خراپەی بەرامبەرەکانمان لەیاد دەچێتەوە!\nلە کۆتاییدا ئەم فەرموودەی پێغەمبەری خواتان بیر دەخەمەوە (صلی اللە علیە وسلم) کە دەفەرموێت: فیتنە خەوتووە، نەفرەتی خوا لەوەی کە بەئاگای دێنێتەوە.\nid => 25736\ndynamicImage => 'zWESnkdz_20120524.jpg'\nheadTitle => 'بەڕاستی بەغیرەتین لەسەر نەفس و بێهەڵوێستیش لەسەر ئایین!'\n[0.78 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 25736)))\n[2.81 ms] UPDATE `dangiislam_article` SET `clicked` = ? WHERE (`dangiislam_article`.`id` = 25736)\n[0.55 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 25736) LIMIT 1\n[0.41 ms] SELECT `dangiislam_article`.* FROM `dangiislam_article` WHERE (id= '25736') AND (status='1') AND (title<>'0') LIMIT 1\n[0.12 ms] SELECT `dangiislam_art_cat`.* FROM `dangiislam_art_cat` WHERE (id = 51) LIMIT 1\n[17.17 ms] SELECT `dangiislam_article`.* FROM `dangiislam_article` WHERE (category_id = 51)\n[5.06 ms] SELECT `dangiislam_article`.* FROM `dangiislam_article` WHERE (category_id = 51) AND (id <> '25736') AND (status='1') ORDER BY `id` desc LIMIT 3\n[4.36 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='25736') ORDER BY `comment_id` desc, `featured` desc\n[15.06 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n1.11.3/5.3.29 Variables Debug Not authorized 16 in 60.95 ms Registry (6)«